Iñaki Palacios: ‘Nire asmoa da jenteak txistuari bigarren aukera bat emotea’ - bizkaie.biz\nAinhoa Lores\t2017-07-10 08:00 Barriketan\nTxistularia eta konpositorea.\nLurra, Ardoa, Dantza disko kaleratu dau Gasteizko musikariak, izen bereko proiektuaren lehenengo atala da honakoa, bigarrena, barriz, Mulixka Jantza taldeagaz irailerako prestatzen dabilen ikuskizuna. Txistua bai, baina Palaciosek bere betiko testuinguru tradizionaletik atera nahi izan dau eta bestelako musika tresna batzuekaz buztartu. Eskuartean dogun lan honegaz, bigarren aukera bat emon nahi izan deutso txistuari.\nBaga Biga diskoetxeagaz argitaratu dau hamar abestiz osoturiko diskoa eta argazki liburua. Bertan, Arabako Errioxako bizimoduari egindako omenaldia egin nahi izan deutso, batez be mahatsa batu eta ardaoa batzeko zereginari.\n1.- Oso txikitatik hasi zinan txistua joten. Zer gogoratzen dozu hasierako garai horreetatik?\nGasteizko folklore akademian, Musiketxean, hasi nintzan txistua eta musikea ikasten, lehenengo urteetan Itziar Ruiz de Oñagaz egon nintzan, segurutik trastakeriak egiten. Niretzat hasteko momenturik onena zan, beraz, indar askogaz joaten nintzan klasera. Txalotzekoa da zelan motibau eustan txistua ikasteko.\nGeroago Musiketxean bertan, Roberto Alvarez txistu irakasleagaz ibili nintzan ikasten eta Jesus Guridi konserbatorioan Jesus Moraza, eta Miguel Zeberiogaz. Azken honek musikea sentiduten eta transmitiduten erakatsi eustan.\n2.- Zer emon deutsu musika tresna honek?\nMomentu gogorrak, onak eta ahaztezinak. Alde batetik, emoitza onak lortzeko egin behar dan ahalegin guztia: ensaioak, abesti eta ikuskizunen errepetizinoak, orduak eta orduak joten egon, edota sakrifikautako zapatu eta domeka guztiak… Berez, musikari guztiek egiten daben lana da eta publikoarentzat gehienetan ezkutuan gelditzen dana.\nBestalde, egindako ahalegin guzti hori saritua dala ikustea polita da. Bai lanaren aldetik eta bai jenteak eskertzen deutsun guztiagaitik. Ahaztezina izan da be Korrontzi taldeagaz jotea Euskalduna Jauregian, Gasteizko Printzipal antzokian, Arabar Errioxako Mahats-Batzearen jaian eta Medizorrotzako polikiroldegian.\n3.- Txistuaz gan beste musika tresna batzuk be joten dozuz, ezta?\nBai, konserbatorioan sartu nintzanean pianoa aukeratu neban, eta 16 urte neuzkazanean baxu elektrikoa joten ikasi neban. Urte bi aurrerago, barriz, gitarrEa.\n4.- Musika ikasketak amaitu eta Suena Salburua espazioa sortu zenduan. Zer egoan bertan ikusgai?\n2012. urtean, Bartzelonan Soinu ikasketak amaitu eta Gasteiz European Green City izentau ebenez, holako espazio bat sortzeko sasoi ona zala pentsau neban. Bertan, musika elektronikoa, txistua, pianoa eta arpea eraztun berdean egozan txori guztien kantuakaz batu nituan, danetara, 40 minutuko obrea. Salburuako Atarian hiru hilebetez entzungai egon zan.\n5.- Txistu irakaslea be bazara Basauriko Udal Musika Eskolan. Zelan ikusten dozu etorkizuna?\nOso gatxa da, txistua lako musika tresna bat, gitarra elektriko edo piano bategaz lehian jartea. Azken finean, umeak irratian edo telebistan ikusten daben musika tresnak jo nahi ditue. Baina lan gogorra egiten dogu musika tradizionalagaz umeak motibetan eta txistua, trikitixea, txalapartea eta albokearen moduko musika tresnak aukeratu deiezan eta ikasten dagozanak jarraitu deien animatuz.\nEuskal Herri osoan kantera ona dagoala ikusten da. Txistulari gazteen kontzertuak urtero egiten dira eta ganezka egoten dira beti.\n6.- Txistua joteaz harago doan musika egitea gustuko dozu. Horren emoitzea be bada, kaleratu barri dozun Lurra, Ardoa, Dantza diskoa. Zelan definiduko zeunke egiten dozun musika muetea?\nSoinu freskoa, dinamikoa, dibertigarria, jantzagarria eta melodiaz beteriko musikea. Abesti guztietan txistua da protagonistea, baina formazino oso berezi bategaz.\nGitarra elektrikoak, baxua, bateria, samplerrak, eta pop musika elementuak dituan multzo baten sartu dot txistua.\nEsan dodan legez, gustauko litxakit gazteek entzutea, holan ikusi ahal izango ebelako zenbat gauza egin daitekezan txistu bategaz.\n7.- Azken urteak, orain, eskuartean dogun diskoa fintzen eta sakontzen emon dozuz, Nondik dator idea?\n2013. urtean Josu Sanchez jantzariagaz batera Ardoaren Dantza sortu neban. Arabar Errioxako jentearentzat eginiko jantza/abestia da. Egunero ardaoagaz lan egiten dabenentzat, gure omenaldi txikia egin nahi izan geuntsen.\nHarrera izugarria izan genduan, bai youtuben eta bai zuzenean egiteko eskakizun ugari izan genduzalako. Hortik aurrera, pausu handi bat emon eta Lurra, Ardoa Dantza ikuskizuna egitea erabagi genduan, jantzea, musikea eta antzerkia batzen ditun ikuskizuna.\n8- Bizitza oso bat txistuari eta musikeari orokorrean dedikauta egon zara eta orain hartu dozu disko bat argitaratzeko erabagia. Zergaitik?\nOso argi ikusi dodalako diskoa zelan, nogaz, eta non grabau. Beti izan dot buruan txistuagaz zeozer barria egitea eta Josu Sanchezegaz Lurra Ardoa Dantza proiektua aurrera eroan genduanean, argi ikusi neban aurtengoa zala momentua.\n9.- Hamar abestiz osoturiko disko bat baino zeozer gehiago da. Ikuskizun bat be bada eta Mulixka Jantza Taldea be tartean dago. Zertan datza proiektua?\nIkuskizunerako abesti guztiak egiteaz arduratu naz, baina Josuk be lan handia izan dau koreografia guztiak sortzen. Ordu eta erdiko ikuzkizuna izango da eta bertan, ardaoaren prozesua irudikatuko dogu alde batetik, eta koreografiagaz emonaldi berezia sortuko da.\nJosu Mulixka Jantza Taldeko zuzendari lanetan dabil, eta guztira hamasei jantzari inguru izango doguz oholtzan. Ganera, Juanjo Monago aktoreak, XIX. mendeko ardaogile baten papela egingo dau, ikuskizunari ikutu berezia emoteko.\n10. Arabar Errioxako nortasuna eta oinarria erakutsi nahi izan dozu proiektu honegaz. Zergaitik?\nNire familia Eltziegokoa izanda, lotura handia izan dot txikitatik lurralde zoragarri honegaz. Momentu oso onak pasau dodaz umetan eta azken urteetan be bai. Horregaitik, polita begitantzen jatan lurralde honi nire musikea eskaintzea.\nCDa eta liburua da argitaratutako lana eta arduraduna, Javier Martinez de la Puente argazkilaria izan da.\n11.- Abesti guztietan ardaoari egiten deutsazu erreferentzia, baten izan ezik: Idiazabal. Zer dala eta?\nMulixkako kide bat Idiazabalgoa da eta beti ibili gara txantxetan beragaz. Ardoaren dantza egin eta gero, orain gaztaarena egin beharko dugu, ezta?, esaten geuntsan. Txantxea gora, txantxea behera, Idiazabalek eta Eltziegok anaitze-prosezura ekin eutsien, eta holako baten, Idiazabalgo alkateak ardaoaren jantza zuzenean ikusi eta gero, Idiazabalerako be zeozertxu egin eikeala proponidu euskun.\nErronka handia izan zan guretzat holako marka eta indarra dauen herri batentzako abestia eta jantzea sortzea, baina behintzat buruan geunkana islatzen ahalegindu ginan. Gure eginkizun nagusia, Idiazabalgo eredua islatzea izan zan, ertako tradizinoa, kulturea eta indarra adierazo nahi izan genduan proiektu honegaz.\nKoreografiari jagokonez, Sanchezek artzaintzea irudikatu nahi izan eban eta musikan, aldiz, euskal musika tresnak dira abestiari garrantzia emoten deutsienak. Agus Barandiaran, Korrontzi Taldeko Trikitilaria kolaboratzaile izan genduan.\n12.- Hainbat musikari izan dozuz alboan diskoa grabetako orduan. Zelakoa izan da konposizinoa eta grabazinoa bera?\nKonposizinoaren aldetik, erraza. Akaso gatxena, gitarra elektrikoen soinu kuttuna lortzea izan da. Hainbat amplifikadore probau genduzan estudioan gustetan jatan soinua lortu arte. Ez zan erraza izan holako formakunteza dauen taldea ez dalako existiduten eta ereferentziak lortzea oso gatxa da.\nGrabazinoa Oiartzungo Mecca Estudioetan egin genduan apirilean. Buruan neukan han grabetea eta aukera ezin hobea izan zan, Mikel Ezeiza eta Igor Ezeiza soinu teknikariakaz. Eurek be erronka legez hartu eben proiektua, eta oso gustura gelditu ginan emoitzeagaz.\nMusikariei idea azaldu neutsen eta hasieratik konfiantzea jarri eta geugaz aurrera egitea erabagi eben.\n13. Txistuaren kontzeptu barritzailea eta garaikidea bilatu dozu diskoan. Zergaitik?\nNire asmoa da jenteak txistuari bigarren aukera bat emotea. Badirudi askok pentsetan dauela txistuak soilik herriko jaietan joteko balio dauela, baina disko honegaz, argi ikusten da txistuagaz gauza asko egin daitekezela.\n14.- Aurrerantzean zer dozu eskuartean?\nLehengo eta behin, irailaren 23an, Gasteizko Printzipal antzokian Lurra, Ardoa, Dantza estreinaldi ikusgarri bat egitea, eta hortik aurrera datorrena!\n2. Javier Martinez de la Puente | Ikusi handiago | Argazki originala\n3. Javier Martinez de la Puente | Ikusi handiago | Argazki originala\n4. Javier Martinez de la Puente | Ikusi handiago | Argazki originala


«Euskal Herria gehiago ezagutzeko balio du»\n09 martxoa, 2018 Gazteak 2064\nEñaut Arretxe segurarrak 23. Iparra Hegoan parte hartuko du. Aurtengoak badu berezitasun bat, gaia ‘Gazteak Euskal Herrian’ izango baita.\nIparra Hegoa martxoaren 12tik 18ra ospatuko da. Gaia ‘Gaz-teak Euskal Herrian’ izango da.\nAurten gazteen gaia aukeratu da. Gehienbat Iparra Hegoaren etorkizuneko erronketako bat belaunaldi berriak tartean sartzea delako. Horren ildoan izango dira ekintza eta hitzaldiak, eta aurten bereziki gazteen topagune bat antolatu da, dinamika berezi bat bezala gaiarekin lotuta egongo dena.\nAurreko urteetako edizioak ere, zu segurarra izanda, gertutik jarraituko zenituen?\nGure belaunaldikoak Iparra Hegoko umeak garela esan genezake. Gazte bezala, badira bost bat urte gazte asanbladatik ere antolaketan parte hartzen dugula, larunbatetan ospatzen den Gazte Eguna prestatuz.\nIparra Hegoko gaiak beti izaten dira gizartean denon ahotan dabiltzanak. Aurtengoak alde horretatik beste zentzu bat hartu du.\nBai, aurrez esan bezala, Iparra Hegoaren helburu bihurtu delako jada belaunaldi berrien transmisioa egitea. Gazteak antolakuntzan sartuz mugitzea, izan segurarrak zein ekimen honen inguruan interesa duen oro; belaunaldiz belaunaldi pasa den filosofia horri eustea da aurtengoaren funtsa.\nZuk ba al duzu gogoan markatu zaituen gairen bat?\nBai, duela bi urte egin zen Kataluniaren ingurukoa. Urte batzuk badira gai hori pil-pilean dela, eta duela bi urte horregatik hautatu zen. Azken urteetako bereziena bezala gogoratzen dut, Iparra Hegoara kataluniarrak gerturatu zirelako. Berezia eta desberdina izan zen; Ipar Euskal Herriko eta Hego Euskal Herrikoak biltzen gara normalean, eta jauzi bat egin zen Kataluniara begira jartzean.\nGazteak gai bezala aukeratu izanak zer esan nahi du, geldi samar daudela?\nEz dakit, alde batetik joera bat badago gazteok geldi gaudela esateko, baina ez dakit guztiz horrela den. Azken urteetan gure gurasoek antolatu zutena ez dela osotasunean transmititu ikusi da, hori egia da. Baztandarren Biltzarrean gertatu da hori esaterako. Kasu batzuetan hutsunea ikus daiteke, baina ez nuke esango gazteak geldi gaudenik. Nik uste dut interes aldaketa bat dagoela, eta lan egiteko modua ere aldatu da.\nZer egin behar da gazteak gehiago mugitzen hasteko?\nNik uste dut aukera eman behar zaiela nahi dutena egiteko. Hau da, leku eta guneak sortzeko askatasuna izan behar dute, beraiek mugiarazten eta kezka eragiten dieten gaiak jorratzeko. Askotan, aurretik datozen ohitura horiei segitzeko beharrak bultzatzen dituzte ekintzetara, nahiz eta ez gustatu. Ez zaie uzten burutu nahi dutenaren aukeraketa egiten. Ez zaie galdetzen beren uste edo arazoen inguruan; inposizio moduko baten bidez esleitzen zaizkie gai batzuk: alkohola, drogak, sexua… Beraiei hitza ematea hobe da, eta beren intereseko gaiak landu ditzatela.\nMartxoaren 14an gazteen arteko topaguneak azaltzeko mahai-ingurua duzu.\nBai, gehienbat Euskal Herriko gazteen topalekuak zein diren azalduko dugu. Nik Seguran duela bost urtetik hona antolatzen dugun larunbatetako Gazte Egun horren ingurukoa azalduko dut. Nola hasi ginen Euskal Herriko hainbat tokitako gazteekin harremanetan izango dut hizpide, nola antolatzen dugun egun bat Iparraldetik, Bizkaitik edo Gipuzkoako txoko desberdinetatik etortzen direnekin. Gure esperientziaren berri emango dut, eta aurten egingo den bilgune berezi horren inguran ere arituko naiz. Aurten jai giroaz gain, beste hainbat kontu ditugulako.\nAurten esfortzu berezia egin duzue, larunbat horrek festa giroaz gain beste zerbait izateko ez?\nBai, askotan izaten dugun barne borroka hori izaten da, parrandara bakarrik mugatzen garela. Egia da, baita ere, eraginkorra dela eta elkar ezagutzeko oso tresna egokia dela, baina ezin gara horretara bakarrik mugatu. Larunbat goizean herriko kutur etxean biltzeko deia egin da, mundu guztia dago gonbidatuta, eta gazteoi eragiten diguten hainbat gairen lanketa egingo da. Hainbat gai aipatuko ditugu, etxebizitza dela, lana dela, herri mugimenduak direla…\nSegurarra izanik, ekintza hauetatik kanpo Iparraldearekiko lotura hori nabari al duzu?\nLagunak egiteko ere balio izan digu guri Iparra Hegoak. Ipar Euskal Herria gehiago ezagutzeko ere balio izan digu guri, eta, esaterako, egun ez dugu esaten Iparraldetik datozela, gehiago zehazten dugu. Hori da adibide garbiena, eta bi aldeei eragiten digun zerbait da. Izan ere, beraiek ere ez diote hegoaldera datozela, Segurara datozela baizik. Iparra Hegoak, niri eta beste askori, Ipar Euskal Herria kokatzeko balio izan digu, bertaratzeko eta hobe ezagutu ahal izateko.\nAzpitik datozen segurarrei zer esango zenieke?\nIparra Hegoa bezalako ekimen batekin, Seguran, izugarrizko zortea dugula iruditzen zait. Herrian honelako zerbait antolatzeak, eta parte hartzeak, merezi duela esango nieke. Gauza asko ikasten dira eta bidean lagun pila bat egiten dira.\nZerainen okinaren bidea urratzen »


URJCren Campus Birtualak “UNIQUe” Europako ziurtagiria lortu du e-learning kalitatearekin | Consumer\nURJCren Campus Birtualak “UNIQUe” Europako ziurtagiria lortu du e-learning kalitatearekin\nBereizketa horrek IKTen erabileran bikaintasuna lortzeko lanean diharduten unibertsitateei laguntzen die, ikaskuntzan berrikuntza lortzeko.\nEuropako e-learning bidezko Kalitaterako Fundazioak (EFQUEL) Juan Carlos Erregea Unibertsitateko Campus Birtuala (URJC) saritu du, “UNIQUe” nazioarteko ziurtagiriarekin, ikaskuntzan berritzeko informazioaren eta komunikazioaren teknologiak (IKT) erabiltzeagatik. EFQUELek Saudi Arabiako eta Errusiako unibertsitateak ere saritu zituen Portugalgo Oeiras herrian, 2011ko Innovation Forumaren ospakizunaren esparruan.\n“UNIQUe” Europa osoko lehen kalitate-ziurtagiria da, ikaskuntzan berrikuntzarako IKTen erabileran bikaintasuna lortzeko lan egiten duten unibertsitateei laguntzeko. ABJCk azaldu zuenez, ziurtapenak erreferentzia-puntuak ematen ditu goi-mailako hezkuntzaren arloan, Boloniako erreformen ezarpen-abiadura handitzeko ikaskuntza hobetzeko teknologiaren arloan, eta berrikuntzan jartzen du arreta.\n“UNIQUe” zigiluak, halaber, praktika onak eta baliozko kalitate-estrategiak txertatzea errazten du, e-learning-az haraindiko ikuspegi instituzional zabala aurkezten baitu, unibertsitateek berrikuntzaren arloan egiten dituzten ahaleginak baliozkotzeko. Kalitatea ziurtatzeko prozesu hori interesdunen parte-hartze zabalean oinarritzen da, goi-mailako hezkuntzako gobernu-komunitate osoa, ikasleak eta irakasleak eta unibertsitateen administrazioa eta kudeaketa inplikatzeko.\ngoi-mailako hezkuntza ikaskuntza innovación-eu tic unibertsitateak\nEspainian behar bereziak dituzten ikasleen %0,4k baino ez du ikasten eskola gaituetan


Beatriz Chiviteren poesia, Literaturia jaialdia eta irudigintza egun berean . diariovasco.com\nBeatriz Chiviteren poesia, Literaturia jaialdia eta irudigintza egun berean\nBeatriz Chivite, euskal poeta, Donostian\nSautrela, Teknopolis eta Emakumeen Eskubaloi Liga izango dira gaur ikusgai\n20 mayo 201712:09\nLarunbat honetako 'Sautrela' saioan poeta bat izango dute protagonista: Beatriz Chivite. Bigarren poema liburua argitaratu berri du Pamiela etxearekin, 'Pekineko kea' izenekoa, eta horixe izango da programaren ardatza. Poesia sari ugari irabazi ditu Chivitek, eta besteak beste, 2012an Iruñeko Udalak Pekineko kea lana saritu zuen Egile Berrien sariketan, nahiz eta orduan, liburua publikatu gabe egon.\nMundu zabalean asko mugitu izan da autorea, eta horren zantzuak erraz antzematen dira bere poesian. Azkeneko liburu honetan, Txinako arrastoa gelditzen da agerian, han bizi zenean idatzi zituen poemak baitira. Poema sotil eta gehienetan laburrak dira, neurritasunez eta fineziaz ondutakoak.\nErreportajean, Literaturia jaialdia izango dute mintzagai, eta egun Zarautzen egiten den jaialdi honen nondik norakoez hitz egingo du 'Sautrela'k antolatzaileekin. Aurten, maiatzaren 25etik 29ra egingo dute eta 'ispilua' izango da gai nagusia. 2014. urtera arte Larrabetzun egiten zen eta hortik Zarautzerako aldaketa nolakoa izan zen eta aurtengo edizioan aurkituko dugun eskaintza azalduko dute Ana Galarragak eta Ibai Ferrerak.\nSaioaren bukaera aldera Jaime Valverdek antzerkiaz hitz egingo du. Kasu honetan, proposamen berezi bat izango du hizpide, Strip-tease obra. Lau zuzendarik strip-tease kontzeptua oinarri hartuta antzezlan bana sortu eta ordubete inguruko obra estreinatu zuten Loraldian. Amaitzeko, Elkar Baiona, Garoa, Hitz eta Katakrak liburu-denden gomendioak izango dituzte, halaber.\nIrudigintzaz, 'Teknopolis' saioan\nAste honetako 'Teknopolis' saioan irudigintzan izan diren aurrerapenen errepasoa egingo dute, aro kimikotik aro digitalera.\nZinemaren historia errepasatuko dute, eta 1936. urtean ekoitzi zen Euskal Herriari buruzko lehen 3D filmaz jardungo, adibidez. Dokumental horren nondik norakoak eta teknologia 'moderno' honen hastapenak ezagutuko dituzte. 'Teknopolis' 13:00etan dago ikusgai ETB1en eta igandean 10:00etan ETB2.\nEguneko hirugarren hitzordua Donostian izango da: Emakumeen Eskubaloi Ligako Super Amara Bera Bera-Prosetecnisa Zuazo Barakaldo norgehiagoka izango da ikusgai 19:00etatik aurrera ETB4n eta eitb.eus-en. Iñigo Aiestaran eta Matxalen Zearsolo izango dira berriemaile Bidebieta kiroldegitik zuzenean.\nAzkenik, 21:00etan, Etxarri Aranatz eta Aralarko San Miguel Santutegiaren artean jokatutako Emakumeen Euskal Birako 4. etaparen laburpena, Alfontso Arroioren eskutik, ETB1en eta eitb.eus-en.


Zurrumurru gezur antza | 31 eskutik\n← Itzulpen-unibertsalak eta euskara (II)\nLan lasterra, lan alferra →\n2014/05/16 · 07:00\nZurrumurru gezur antza\nBadirudi linguistek oraindik ere eztabaidagai darabiltela hizkuntzek zenbateraino erabakitzen eta mugatzen duten berbaldunek mundua hauteman eta ulertzeko duten modua. Amerikako Estatu Batuetan duela gutxi John McWorther-ek plazaraturiko The Hoax. Why the World Looks the Same in Any Language liburuak manifestu halako bat egin gura du, haren bidez 1930.etik aurrera zenbait unibertsitate adituren artean ospe handi samarra lortu duen teoria bati aurka egiteko, alegia, Sapir-Whorf tesi ospetsuari, bestela esanda, hizkuntza bakoitzak hiztunei munduaren gaineko ikuskera bat ematen dielako usteari. Tesi horren arabera, are gure erabaki estetiko eta moralek ere komunikatzeko darabilgun hizkuntzaren eragina jasotzen dute, alegia, berbetak betaurreko moduko batzuk eratuko lituzke munduari begiratzeko orduan.\nEta zer dio John McWortherek horren gainean? Ez dela egia, liburura bildutako datu enpirikoek —esaterako, hopi indiarrek denboraren joanaren gainean dituzten nozioak edo koloreak izendatzeko (ala ez izendatzeko) hizkuntzek munduan barna dituzten baliabideak— ez dutela berresten Sapir-Whorfen tesia, kolore bat edo gauza bat izendatzeko hitzik edo kategoriarik izan ez arren norberaren hizkuntzan, gizaki guztiak kolore edo gauza horiek ikusi, ukitu eta deskribatzeko gauza garela. Itzulpengintzan dihardugunok egia horren berri «intuitibo, praktiko eta are (aspaldion) teorikoa (ere)» izan ohi dugu, bai eta «geure» datu enpirikoak ere, batez ere Biblia munduko hizkuntzetara itzuli behar izan dituztenei esker, kultur jauzi handia zekarten edukiak zelan edo halan ematea lortzen dutelako, hizkuntza bakoitza gorabehera.\nJohn McWortheren arabera, zergatik lortu du halako arrakasta Sapir-Whorfen tesiak? Kontzientzia txarraren ondorioz, bateko, Estatu Batuetan hango hizkuntza eta kultura ofizialak hegemonikotzat jota, teorialari batzuek gurago izan dutelako aldeak, ezberdintasunak nabarmendu, eta, besteko, munduko hainbat txokotan Alemaniako Erromantizismotik gaur arte heldu den hizkuntzaren erabilera identitario eta politikoa izan duelako tesiak (nazionalismo batzuek hizkuntza bera pertsonen ezaugarri komunen gainetik ere jartzera jo ohi dutelako).\nJaponierak termino bakarraz izendatzen ditu berdea eta urdina. Errusiarrek termino beregainak dituzte urdin iluna eta argia izendatzeko. Patziku Perurenak 1992an idatzitako Koloreak euskal usarioan saioan euskarazko sistema eta auzo hizkuntzetakoak guztiz bat ez datozela agertzen du. The Hoax. Why the World Looks the Same in Any Language liburuan egileak aurkezturiko datuen arabera, horrek ez du esan nahi koloreak ezberdin ikusten dituztenik edo kolore batzuei dagokienez itsu direnik, ezta hizkuntzak gure pentsaera kontrolatu eta mugatzen duenik ere.\nMcWortheren ustez, hizkuntzak kultura eta mundu ikuskera islatu besterik ez du egiten: mintzaera batek berba bakarraz jatea, edatea eta erretzea izendatu arren, hiztunek argi asko prozesatzen dituzte hiru ekintza horien arteko aldeak, eta bi kolore ezberdin ele berberaz esaten dituen pertsonak bi-biok biziro bereizten ditu, hau da, zentzumenen arabera ezberdinak direlako segurantzian dago. Zenbaki sisteman bat etorri ez arren (are, itxuraz, halakorik gabe), gizaki guztiok egin ditzakegu matematikak. Bai eta letrazko alfabetorik barik idatzi ere. Autoa eta gidatzeko araudia ezagutu ez dituzten eta, hortaz, horiek izendatzeko hitzen jabe ez diren pertsonek «ezin» dute benetan gidatu?\nLiburuak agerian jartzen du atxikimendu handia diogula hizkuntzak betaurreko mugatzaile moduko batzuk jartzen dizkigun ustel itxurako uste horri. Zergatik? Irrika bizi-bizia dugulako aniztasuna aldarrikatzea, guk legez pentsatzen ez duten pertsonen eta herrien nahiz hizkuntzen balioa aitortzea. Eta asmo on-ona da, ezbairik ez, baina infernua desira onez betea omen dago, eta baliteke horrek oztopatzea pertsonen zerizana hobeto ulertzea, are goraipatu nahi ditugun pertsonak bestela baitakoan gutxiestea ere, azken buruan.\nErrealitateak —pertsona guztiak entendimentuz berdinak garela datu zientifikoez frogatzea— bide hobea ematen digu pertsona guztiei adimen gaitasuna aitortzeko, hizkuntza, azken buruan, ez delako munarri zedarritzaile hutsa munduaren eta kosmosaren aurrean.\n2 responses to “Zurrumurru gezur antza”\nGaia oso interesgarria da zinez. Eta Karlosen testua irakurtzen ari nintzela, Hjelmslev etorri zait burura. Ez naiz ausartzen erabateko ziurtasunez baieztatzen, baina esango nuke McWortherrek dioena ez dela gehiegi aldentzen 1940ko hamarkadan Hjelmslevek hizkuntza-zeinuaz egin zuen analisitik.\nHelmslevek alderdi bi bereizi zituen hizkuntza-zeinuan: edukia (Saussureren «adierazia») eta adierazpena (Saussureren «adierazlea»). Horietako bakoitzean, plano bi: substantzia eta forma. Edukiaren substantzia (kolore-eskala) denontzat da bat. Hizkuntza bakoitzak substantzia hori bere erara antolatzen du eduki-forma propio batean (gris / azul [es.] = urdin [eu.] —garai batean izan omen zena adibide sinple-sinple modura jarrita—).\nIruditzen zait McWortherren gogoeta hori baino harago ez doala. Niretzat, baina, galdera interesgarria hau da: gure hizkuntzaren eduki-formak mundu-ikuskera bat ematen digu? Areago; eduki-forma aldatuz gero, gure mundu-ikuskera alda daiteke? Halliday-k baietz erantzungo luke kasu bietan.\nNik garbi daukat hizkuntzak hiztuna estetizatu egiten duela, eta baita, ondorioz, borroka estetikoak gertatzen direla, gure kasuan bezala, lehian diren hizkuntzen artean, baina ezin hain garbi eduki, ordea, hortik aurrerako borroka kosmogonikoen burutazioa… Muga, jartzekotan, oso urrun jar litekeelako, adibidez:\nIngelesa da munduko hizkuntza nagusia herri anglosaxoien indar militarrari esker ala alderantziz gertatu zen… eta ez al ziren herri anglosaxoiak nagusituko, bada -gerrarako duten joera more or less beste edonorena bezalakoa izanda- ingeles hizkuntzaren indar komunikatiboari esker, hain zuzen ere?\n(indar komunikatibo bat, zeinak hiztuna estetizatzen baitu azken zeluraraino)


Goiz Alzheimer programan parte hartzeko hitzaldiak maiatzaren 4an - Beasaingo Udala\nGoiz Alzheimer programan parte hartzeko hitzaldiak maiatzaren 4an\nArgitaratua: 03 Maiatza 2017\nUrtarrilean egindako deialdiak izandako arrakastaren ondotik, hautemate goiztiarrerako frogetara herritar gehiago erakartzeko hitzaldi berriak antolatu ditu Udalak.Pertsonen ongizate eta bizi kalitatea hobetzeko Udalak hartu zuen konpromisoarekin jarraituz, Beasaingo Udalak beste bultzada bat eman nahi dio urtarrilean martxan jarri zuen Goiz Alzheimer programari.\nLehen hiru hilabete hauetan, ia 450 pertsona pasa dira Urbieta etxean Udalak jarri zuen harrera zerbitzutik. Beasaindar hauek zenbait froga pasa behar izan dituzte gaixotasunaren zantzuak dituzten ala ez ziurtatzeko.\nDena den, Goiz Alzheimer programak izan duen arrakasta ikusita, Beasaingo Udalak eta programan parte hartzen duten Osakidetza, Cita Alzheimer fundazioa eta Beasaingo osasun etxeko ordezkariek beste deialdi bat egitea erabaki dute herritar gehiagorengana iristeko, badirelako oraindik gaixotasun honen prebentziorako hautemate goiztiarrari buruzko sentsibilizazio kanpaina honen berri jaso dezaketenak.\nHorregatik, datorren maiatzaren 4an hitzaldi sorta antolatu da Beasainen ondorengo ordu eta lekuetan. Osasun etxean 14:00etan, Igartzako jauregian 17:00etan eta 19:00etan Aranealde erretiratuen egoitzan. Hitzaldi hauetara etortzeko deia bereziki osasun arloko profesionalei eta pertsona adindunei eta hauek osatzen dituzten elkarteei egin zaie. Hitzaldi hauek Pablo Martinez Lage neurologoak emango ditu lehen deialdian bezala eta edozein zalantza argitzeko prest egongo da.\nUdal ordezkariek eta osasun arduradunek Beasainen burutzen ari den Goiz Alzheimer programaren bidez, gaixotasun honen hautemate goiztiarraren garrantziaz ohartarazi nahi dute. Egun dauden tratamenduak eta sendagaiak gaixotasuna atzeratu baitezakete eta bizi kalitatea hobetu beste hainbat abantaila askoren artean.


Itun berdea: proposamen berriak, produktu guztiak jasangarriak izan daitezen eta Europa baliabideen arloan gero eta independenteagoa izan dadin\nBatzordeak Europako Itun Berdearen proposamen sorta bat aurkeztu du, produktu guztiak jasangarriak izan daitezen EBn, negozio-eredu zirkularrak sustatzeko eta kontsumitzaileak trantsizio ekologikorako gaitzeko. Proposamen horien artean nabarmentzen dira arau berriak, EBn merkaturatutako ondasun fisiko ia guztiek ingurumena, moda azkarraren aurkako borroka eta eraikuntza-produktuen barne-merkatuaren estimulazioa gehiago errespetatzeko.\nEkonomia zirkularra: Europako Batzordeak kontsumitzaileendako eskubide berriak proposatzen ditu, bai eta zuriketa ekologikoaren debekua ere\nArauak eguneratzeari esker, bermatuko da kontsumitzaileek, produktuak erostean, erabaki informatuak hartu ahal izatea, bai eta ingurumena errespetatzen dutenak ere. Kontsumitzaileek eskubidea izanen dute jakiteko produktu batek zenbat iraunen duen eta, beharko balitz, nola konpon daitekeen. Gainera, arauek kontsumitzaileen babesa indartuko dute ingurumen-adierazpen ez oso fidagarrien edo faltsuen aurrean.\nEuropako Batzordearen eta Estatu Batuen baterako adierazpena, Datuen Pribatutasunaren Esparru Transatlantikoari buruzkoa\nEuropako Batzordeak eta Estatu Batuek iragarri dute Datuen Pribatutasunari buruzko Esparru Transatlantiko berri bat adostu dutela. Esparru horrek datu-fluxu transatlantikoak sustatuko ditu, eta Europar Batasuneko Justizia Auzitegiak Schrems-en 2020ko uztailaren 11n adierazi kezkak aztertuko ditu. Esparru berriak aurrekaririk gabeko konpromisoa ezartzen du AEBen aldetik, pribatutasunaren eta askatasun zibilen babesa indartuko duten erreformak ezartzeko.\nEuropako Inbertsio Funtsa eta Resilience Partners-ek Resilience Partners Fund II abian jarri dute, ETEen hazkundea babesten jarraitzeko.\nEuropako Inbertsio Funtsa eta Resilience Partners (zor pribatuko enpresa bat da) elkarlanean hasi dira finantza-laguntza eta malgutasuna emateko Espainiako eta Europako hazkunde handiko ETEei. Finantza-beharrak dituzten enpresen eskaera handia dela-eta, Resilience Partners Fund II, SCA, SICAR-ek lehen eragiketa itxi du eta enpresa horiek finantzatzeko 150-200 milioi euro mobilizatzea espero du.\nEstatuko laguntzak: Batzordeak 2.900 milioi euroko laguntza araubidea onartu du Espainiarentzat, energia-kontsumo handia duten enpresak zeharkako emisioen kostuengatik konpentsatzeko.\nEuropako Batzordeak, EBko estatuetako laguntzei buruzko arauekin bat etorriz, Espainiako araubidea onartu du. Araubide horren aurreikusitako aurrekontua 2.900 milioi eurokoa da. Araubide horren bidez, energia-kontsumo handia duten enpresak partez konpentsatu nahi dira, zeharkako isurien kostuen ondoriozko elektrizitate-prezioen igoeragatik, EBko isuri eskubideen merkataritza araubidearen esparruan. 2021 eta 2030 bitartean elektrizitatea sortzeko kostuen igoeraren zati bat ordainduko dute araubide horrekin.\nCOVID-19: Kontseiluaren erabakia, EBko COVID ziurtagiri digitala ezartzen duen erregelamendua luzatzeari buruzkoa\n2022ko otsailaren 3an, Europako Batzordeak proposatu zuen EBko COVID ziurtagiri digitala ezartzen duen erregelamendua urtebetez luzatzea, 2023ko ekainaren 30era arte. Beste aldaketa zehatz batzuk ere egin zituen baimendutako antigenoen proba-sorta zabaltzeko eta ahalbidetzeko, adibidez, proba klinikoetan parte hartzen duten pertsonei txertaketa ziurtagiriak ematea.\nEBren Hiri adimendun eta klimatikoki neutralak misiorako deialdian zein hirik hartu duten parte jakinarazi dute.\nEuropako Batzordeak EBko Hiri Adimendunen eta Klimatikoki Neutralen Misiorako hautagai diren hirien zerrenda argitaratu du. Hiriak funtsezkoak dira 2050erako neutraltasun klimatikoa lortzeko, eta hiriak adimentsuak izan daitezen erdiesteak hori lortzea asko erraztuko duenez, EBk Climate-Neutral and Smart Cities Mission sortu zuen. Helburua da 2030erako klimatikoki neutralak eta adimendunak diren 100 hiri izatea Europan. Azken eguna: 2022ko maiatzaren 23a.\nBrexitera egokitzeko erreserba: Batzordeak 2.000 milioi euroko aurrefinantzaketa onartu du hamabi estatu kiderentzat\nBatzordeak 2.000 milioi euro baino gehiago ordaintzea onartu du, Brexitera Egokitzeko Erreserbaren esparruan, hamabi estatu kiderendako. Erabaki horren arabera, 2022ko martxoaren amaierarako 819,2 milioi euro jarriko dituzte erabilgarri, eta gainerakoa, beranduenez, 2023ko apirilean. Finantzaketak Brexit-ak ekonomian eta estatu kideetako eskualdeetan duen eragina arintzen lagunduko du, eskualdeei eta sektore ekonomikoei laguntza emanez, enpresa txiki eta ertainei zuzendutako neurrien bidez, enplegua sortu eta babesteko.\nBatzordeak 225 erreforma-proiektu babesten ditu Europar Batasuneko estatuetan, erresilientzia hobetzeko, enplegua sortzeko eta hazkundea sustatzeko\nBatzordeak 225 proiektu onetsi ditu Laguntza Teknikoko Tresnaren esparruan, estatu kideei erreformak prestatzen, diseinatzen eta aplikatzen laguntzeko, administrazio publiko moderno eta erresilientearen, hazkunde jasangarriko estrategien eta ekonomia erresilienteen alde, eta, aldi berean, egungo eta etorkizuneko krisiei aurre egiteko gaitasuna hobetzeko. Laguntza Teknikoko Tresnaren 2022rako lan-programak zenbait berrikuntza ere jasotzen ditu, hala nola estatu edo eskualde anitzeko proiektuak, enblematikoez gain.


Kartzelan 32 urte daramatzan Ion Kepa Parot gatibu atxikitzearen alde azaldu da Fiskaltza | Euskal Herria | Naiz\n2022 MAI. 13 - 14:16h\nKartzelan 32 urte daramatzan Ion Kepa Parot gatibu atxikitzearen alde azaldu da Fiskaltza\nPariseko Zigor Aplikaziorako Auzitegiak Ion Kepa Parot presoak aurkezturiko seigarren baldintzapeko askatasun eskaera aztertu du gaur. Fiskalak argudiatu duenez, «goizegi da» kartzelan 32 urte daramatzan presoari baldintzapeko askatasuna emateko. Erabakia ekainaren 15ean jakinaraziko du auzitegiak.\nIon Kepa Parot, 2018an bere amaren aldeko hiletetara joan zenean eginiko argazki batean. (Isabelle Miquelestorena)\nKartzelan 32 urte daramatzaten Ion Parot eta Jakes Esnal presoek hitzordu garrantzitsuak dituzte hilabete honetan, bi euskal herritarrek aurkezturiko baldintzapeko askatasun eskaerak aztergai izanen dituztelako frantses Justiziak.\nOstiral honetan Pariseko Zigor Aplikaziorako auzitegiak Ion Kepa Parot presoak aurkezturiko seigarren baldintzapeko askatasun eskaera aztertu du.\nJakes Esnal preso atxikitzearren fiskalak baliaturiko argudioak deuseztatzeko xede, lohizundarraren defentsak kasazioan aurkeztu zuen helegitea onartua izan ondoren, bere bigarren askatasun eskaera horri heldu beharko dio berriz ere auzitegiak, hilaren 19an.\nTAP delakoan izan den audientzian, Ion Kepa Paroten askatasun eskaera sostengatzeko txostena azaldu du haren defentsak. Heldu den igandean, maiatzak 15, 71 urte beteko ditu Parotek.\nAdina eta osasunaren gaineko argudioekin batera kartzelatik aterako denean Parotek izanen duen insertzio proiektuaren sendotasuna nabarmendu du.\nIzan ere, fiskala bere ohiko jarrerarekin jarraituz, Ion Kepa Parot espetxean jarraitzearen alde azaldu da.\nBere esanetan, «goizegi da» 1990. urteaz geroztik kartzelan dagoen presoari baldintzapeko askatasuna emateko.\nHala jakinarazi du Bake Bideak ohar batean: «Fiskaltza Nazional Antiterroristak, Euskal Herriko egoera politikoa mespretxatzeaz gain, Ion Kepa Paroten askatasunaren kontra agertu da, bere ateratzea goizegi zela argudiatuz».\nAzken hilabeteetan, «momentuaren garrantziaz» ohartarazi dute frantziar Gobernua mugiarazteko desobedientzia ildoa garatzen ari diren eragileek.\nHori dela eta, Parot eta Esnalen eskaerak aztertzeko bi audientzien egunetan elkarretaratzeak antolatu dituzte.\nGaur 19.00etan elkarretaratzea izan da Baionako Herriko Etxearen aitzinean eta «mespretxu horri desobedientziaren bidez» erantzungo dutela adierazi dute. Hilaren 19an, berriz, Donibane Lohizuneko XIV plazan eman due hitzordua tenore berdinean.\nIon Kepa Parotek baldintzapeko askatasuna lortzeko eginiko seigarren eskaerari buruz Fiskaltzak agerturiko jarrera ezkorra salatu eta "mespretxu horri" desobedientzia ekintzen bidez erantzuten jarraituko diote adierazi dute Bake Bideak eta Bakegileek Baionan. pic.twitter.com/mWUuK9ubdX\n— Maite Ubiria (@Maite_Ubiria) May 13, 2022\n«El tribunal se ha desplazado a Muret, lo que indica la relevancia de la audiencia»


Cross Site Scripting ahultasuna Drupal core sisteman | BCSC - Zibersegurtasun Euskal Zentroa\nCross Site Scripting ahultasuna Drupal core sisteman\nDrupal 8, 8.5.2 edo 8.4.7 bertsioen aurrekoak.\nDrupal 7, baldin eta CKEditor instalatu bazen CDN ez zen metodoren bat erabilita eta erabiltzen den CKEditorren bertsioa 4.5.11 eta 4.9.1 bitartekoa bada.\nCKEditor garapen ekipoak cross site scripting motako ahultasun bat antzeman du, testu editorean. Kritikotasun maila tartekoa da.\nDrupal 8.5.2 o Drupal 8.4.7 bertsiora eguneratzea.\nDrupal 7, baldin eta CKEditor instalatzen bada CDN ez den metodoren bat erabilita eta erabiltzen den CKEditorren bertsioa 4.5.11 eta 4.9.1 bitartekoa bada.\nCKEditor a 4.9.2 bertsiora eguneratzeaï»¿.\nEtiketak: Eguneratzea, Edukien kudeatzailea, Ahultasuna


Estreinaldiak: Apirilak 18\nBy Maialen Goñi|2019-04-24T12:37:52+02:00apirila 17, 2019|\nGrâce à Dieu (Gracias a Dios)\nLyongo elizbarrutian jazotako pederastia kasuak eta instituzioak hura estaltzeko egindakoak kontatuko ditu François Ozon zinegile frantziarraren lan berrienak. 17. Giza Eskubideen Zinemaldian eskaini zuten, itxiera ekitaldian, eta Berlinen epaimahaiaren sari nagusia eskuratu zuen urte hasieran. Alexandre da filmeko protagonista; haurra zela, Bernard Preynat apaizak gehiegikeriak egin zizkion berari eta taldeko beste hainbat scout mutili, tartean, François eta Emmanueli, eta orain, hirurak elkarrekin, haren aurkako borroka hasiko dute. Haien testigantzek hiriko zimenduak dantzan jarriko dituzte.\nCannesko zinema jaialdian Un Certain Regard ataleko zinemagile onenaren garaikurra jaso zuen Sergel Loznitsa ukrainiarrak Donbass dramatik. Kritika bikainak jaso ditu gerra bere gordintasunean erakusten duen 120 minutuko zintak. Izan ere, propaganda politikoa egia balitz bezala saltzen den unean, gorrotoari maitasuna deitzen zaion momentuan, orduan, bizitzak berak heriotzaren itxura hartzen du.\nEspioitzari lotutako film biografikoak Joan Stanley andrazkoaren bizitza kontatuko du. Urte luzez Ingalaterran bizi izan da, inolako susmorik eragin gabe. Baina 2000. urtean MI5eko agenteek atxilotuko dute, Errusia komunistari informazioa helarazi izana egotzita. Hala, KGBren espioitza kasurik handienetakoa argitara irtengo da, eta Joanek gazte denborak gogoratuko ditu, Cambridgen Fisika ikasketak egiten ari zenekoak. Leo Galich gazte komunistarekin maitemindu zen, eta bi aukeren artean erabaki behar izan zuen: bere sorterriari traizio egin, ala mundua eraso nuklear batetik salbatu. Judi Dench aktoreak egin du adineko Stanleyren papera, eta Sophie Cookson arduratu da gazte denboretako gaztea interpretatzeaz. Trevor Nunnek zuzendu du Erresuma Batutik datorkigun lana.\nDieses Bescheuerte Herz (Un corazón extraordinario)\nAlemaniatik, ostera, Oscar sarirako hautagaia izan zen Marc Rothemund zinemagilearen 2017ko komedia helduko zaigu. Arduraren zentzuari buruzko gogoeta egin du zuzendariak 30 urteko Lenny Reinhard bizizalearen eta bihotzeko arazo larri bat duen David Müller nerabearen arteko harremanaren bidez. Filma Daniel Meyer eta Lars Amenden eleberrian oinarrituta dago.\nBizikleta antropomorfikoz jositako hiria da Spokesville. Bertan bizi da Speedy mendiko bizikleta bizkor eta ausarta, eta bere lagun onenak Piñon kaleko bizikleta, Gassy puzgailu atsegina eta Montana zintzoa dira. Baina, halako batean, gasolinarekin dabilen eztanda-motor bat helduko da haien bizitoki lasai, alai eta koloretsura, eta lau lagunek neurriak hartu beharko dituzte ezagutzen duten ingurune paregabea suntsitu ez dezan. Manuel J. Garciaren animaziozko lana Goya sarirako hautagaia izan zen.\nThe Curse of La Llorona (La llorona)\nMichael Chaves zinemagileak, azkenik, 70eko hamarkadan girotutako istorio beldurgarria dakarkigu. La Llorona mamu bat da, Zeruaren eta Infernuaren artean harrapatuta dagoena. Bere sei seme-alabak ito egin zituen jeloskor zelako, eta ostean bere burua bota zuen errekara. Ordutik, haren izena esaten dutenak heriotzera kondenatuta daude. Bada, La Llorona itzalen artean ibiltzen da, eta haurrei egiten die eraso, bereak ordezteko asmoz. Denborak aurrera, bere desirak indartsuagoak egin dira eta geroz eta metodo bortitzagoak erabiltzen ditu. Linda Cardellini, Patricia Velasquez, Raymond Cruz eta Sean Patrick Thomas aktoreek hartu dute parte, besteak beste, AEBetan ekoitzitako thriller honetan.\nuztaila 8, 2020 | 0 Comments\nKutsidazu 184. ‘Erin Brockovich’\nuztaila 3, 2020 | 0 Comments\n120 film laburretik gora jasoko ditu Animakom FEST jaialdiak\nyienh 2019/04/19 at 2:08\nLoznitsaren azken pelikula hau ez daukat ikusita, baina “Maidan” izenekoa bai. Bertan Kieven bizi izandako “iraultza” erretratazen dela suposatzen da. Hala ere, pelikula horretan zuzendariak bai saltzen duela “propaganda politikoa egia balitz bezala”. Gobernuaren aurkako golpisten aldekoa da bera, berak ere onartuta eta ikuspuntu hori islatzen du, han iraultzaileak deitzen zaien horien ikuspuntua -Espainian golpistak izango ziren kataluniarrak adibidez, Madrilgo gobernuarentzat-. Cannesen “Maidan” pelikula aurkeztu zuenean, bere argazki zuzendariarekin batera, kazetariek galdetu zioten zer pentsatzen ote zuela “iraultza” horretan mutur-eskuineko eta nazi-zale alderdiak parte hartu zutelari buruz (Svobodaren kasua bezala, pelikularen bukaeran hileta horretan agertzen den bezala). Bere erantzuna hauxe izan zen: Ez dago halakorik, hori propaganda errusiarra da, besterik ez!\nKuriosoa da hemen, Mendebaldeko Europan, erreferente bezala eukitzea zinegile hau, eta are gehiago ez egitea inongo kritikarik bere Ukrainari buruzko pelikula horri (behintzat bere ikuspuntu pertsonal-politikoa bezala salduko bazuen…baina ez da kasua…). Zer gertatuko da berria den honekin?


2014an hainbat zerbitzu eta produkturen prezioak gora - Debagoiena - Goiena.eus\n2014an hainbat zerbitzu eta produkturen prezioak gora\nIrati Goitia 2014-01-03 19:02\nUrte berriak prezioen garestitzea ekarri ohi du eta 2014a ere ez da salbuespena izango. Argindarra, bidesariak eta zergak izango dira, besteak beste, urtarrilaz batera gora egin duten prezioetako batzuk. Haserre aurkitu dugu jendea kalean.\nPoltsikoan gehien igarriko duguna argindarraren gorakada izango da. Izan ere, %2,3 garestituko da 2014ko lehen hiruhilekoan. Gasaren eta butanoaren prezioa, bestalde, berdin mantenduko dira lehen seihilekoan.\nBidesariek ere gora egin dute. AP-1 eta AP-8ko autobidetako bidesariak % 3,5 igo dira. Trenez bidaiatzea ere garestiagoa izango da, bataz-beste %1,9koa izango da igoera. Eta Aireportutako tasak, %0,9 igo dira. Horrek eragin zuzena izan ohi du hegazkin txarteletan. Autobus zerbitzuari dagokionez, gure bailaran Lurraldebusek eskaintzen duen zerbitzuan ez da igoerarik aurreikusten printzipioz.\nCorreos-ek eskaintzen dituen zerbitzuen tarifak, berriz, izoztu egingo dira.\nBestalde, Espainiako Gobernuak, %1,5 igoko du sendagaien ordainketa partekatua pentsiodunentzat. Eta aurreikusten da betaurreko eta ukipen-lenteen BEZa %10ekoa izatetik %21ekoa izatera pasako dela, baina oraindik ez da onarpen ofizialik.\nGogora ekarri behar da baita udal zergek ere gora egin dutela.\nHorrenbestez, erosketa ahalmenak behera egiten jarraituko du urte berriarekin. Izan ere, soldata gehienak izoztu edo jaitsi egingo dira. Esaterako, 645,30 eurotan ezarrita dagoen gutxieneko soldata izoztu egingo da, eta langile publikoek ere berdin kobratzen jarraituko dute. Bestalde, lehen urtea izango da, pentsioen igoera, pentsioen erreforma legean onartu zen forkularen arabera egingo dena eta ez KPIaren arabera. Eta errenta aitorpeneko beste igoera batzuk jarriko dira indarrean aurten.


Unibertsitateko Prestakuntza Duala - Cebek Dei iezaguzu\n2018. urtean BBK – k, Bizkaiako Enpresarien Konfederazioak (CEBEK) eta EHUk hitzarmena lortu zuten, Bilboko Sarrikoko fakultatean eta Bilboko Ingeniaritza Eskolan prestakuntza duala bultzatzeko.\nPrograma honek agerian uzten du CEBEK eta EHU kezkatuta daudela, gure gazte unibertsitarioen talentua Bizkaiko enpresetan hartu behar delako kontuan eta gazteei prestakuntza praktikoa eman behar zaielako titulazioaren atarian. Hori dela eta, Cebek en euskarriaz, EAZko eta ANTOLAKUNTZA INDUSTRIALEKO INGENIARITZAKO ikasketak ibilbide dualean egiteko aukera izan beharko lukete, euren azken fase akademikoan unibertsitateko prestakuntza eta enpresako egonaldia tartekatu ditzaten.\nEnpresa parte-hartzaileek, unibertsitateko titulazioarekin lotutako praktika onenak eskaintzen dituztenek, aurretiaz hautatutako ikasleak eta haien ezaugarriak ezagutzen dituzte; eta, aldi berean, ikasleek, enpresek proposatutako praktikak. Gero, programan parte hartzen duten enpresek azkenean hautatutako ikasleek formatu dualeko prestakuntza jasotzen dute. Bertan, enpresetako egonaldiaren gutxieneko iraupena 900 ordukoa da; eta gehienekoa, 1.600 ordukoa. Enpresak ikasleei emandako ekarpen ekonomikoa ez da inoiz LGS (Lanbide arteko Gutxieneko Soldata) baino txikiagoa izango, enpresan benetan egondako epealdiaren proportzioan.\nPrograma horri esker, batetik, enpresek ondo prestatutako gazte bizkaitarren jakintza eta talentua jasoko dituzte, eta, bestetik, ikasleek esperientzia lortu eta lehen aldiz jarriko dira harremanetan lan-munduarekin.\nLaguntzen programa honek unibertsitateko prestakuntza-prozesu bete-betean dauden gazteei eskaini nahi die Bizkaiko enpresa batean egindako prestakuntza-praktikaren bidez esperientzia lortzeko aukera. Horrela, euren trebetasunak hobetu eta espezializatu ahal izango dituzte enpresa-inguruneko eskaeren arabera, eta errazago laneratu ahal izango dira.\nPrograma BBKren, CEBEKen eta EHUren arteko lankidetza-hitzarmenaren barruan kokatzen da, eta bat egiten du BBK-k urtero eskaintzen dituen beken ekosistema ugariarekin. Beka horien bidez, hain zuzen ere, gazte bizkaitarrak laneratzeko prozesua errazten da ospe handiko erakundeen laguntzaz; kasu honetan, Bizkaiko patronalaren eta Euskal Herriko Unibertsitatearen laguntzaz, alegia.\nInformazio-zirkularra ANTOLAKUNTZA INDUSTRIALEKO INGENIARITZAKO GRADUA\nUNIBERTSITATE Dualeko kontratu/bekei buruzko informazio osagarria jaso nahi baduzu, CEBEKeko Patricia Carorekin harremanetan jarri besterik ez duzu. Tel.: 94 400 28 00. e-posta: pcaro@cebek.es


Emakume Sahararren Batasuneko kongresuan parte hartzen ari dira Laudioko bi zinegotzi - Aiaraldea.eus\nEmakume Sahararren Batasuneko kongresuan parte hartzen ari dira Laudioko bi zinegotzi\nErredakzioa 2019-02-24 17:00 Politika Laudio\nTindufeko kanpamentuetan daude Amets Meatza eta Isabell Boveda zinegotziak, Emakume Sahararren Batasunak gonbidatuta.\nLaudioko zinegotziak Tindufen. / EH Bildu | Ikusi handiago | Argazki originala\nHurrengo egunetan Saharako Errepublika Arabiar Demokratikoak 43 urte beteko ditu eta horren harira emakume sahararrek kongresua deitu dute Tindufeko errefuxiatu kanpalekuetan, Algerian.\nJardunaldien helburua da nabarmentzea emakumezkoek errefuxiatu kanpamentuetan egiten duten lana eta, aldi berean, pairatzen dituzten giza eskubideen urraketak, bereziki Marokok okupatutako lurraldeetan, emakume ekintzaileen desagerpenak eman baitira toki horietan.\nLaudioko Udalak Euskal Fondoa kooperaziorako erakundearen bitartez ekarpena egiten dio Bukra herriari eta horregatik gonbidatu dute. Berez, tokiko erakundeak 11.000 euro bideratzen ditu egitasmora.\nAtzo abiatu zuten kongresua eta bihar amaituko da. Laudioarrak asteartean itzuliko dira. Bitartean, ezingo dute bihar egingo den udalbatzan parte hartu. Adierazpen instituzionala eztabaidatuko da bertan Errepublika Sahararrari babesa emateko.


Events for 15 September, 2019 – TXISTULARI\nEvents for 15 September, 2019\nMugarik Gabeko Txuntxuneroak Zangozan izango dira\nIrailak 15ean Zangozan (Nafarroa), txistulari elkarretaratzea MGT kolektiboak antolatuta. Eguna goizeko hamarretan hasiko dute Udaletxeko arkupeetan elkartuz. Familia argazkia egin ostean Segurako Alborada jo eta abiatuko dira kalejiran txistulariak. Azkenik, bazkari legea izango da parte hartzaileentzat Yamaguchi hotelean. Informazio gehiago hemen.\nGremio de Mareantes eta Juan Mari Beltran laukotea kontzertuan\n15 September @ 6:00 pm - 8:30 pm\nIrailaren 15ean Pasai San Pedron (Gipuzkoa), Juan Mari Beltran laukoa eta Gremio Mareantes talde galiaziarra kontzertuan Albaolan arratsaldeko 6etan. Uda honetako Herri Musikaren txokoako kontzertua Albaolan izango da, Itsas Kultur Faktoriak han bete dituen 5 urteak ospatzeko. Sarreren erreserba egin nahi duenak Soinuenean eskatu behar ditu: telefonoa 943 493 578, emaila komunikazio@soinuenea.eus. Sarrera 5€.


Ingurumen-esposizioek giza osasunean dituzten ondorioak | Cursos de Verano UPV/EHU\nIngurumen-kutsadura da pairatzen ditugun gaixotasunen % 25en erantzulea, eta arazo horrek jarraituko du klima-aldaketari buruzko neurri seriorik hartzen ez bada. "Uraren kalitatean eta hondakinen kudeaketan hobera egin dugu, baina planeta ez da batere modu iraunkorrean kudeatzen. Ez du zentzurik Pazifikoko arraina jaten badugu edo Txinan egindako galtzak janzten baditugu. Osasunean zuzenean eragiten duten ingurumen-aldaketak eragiten dituzten kontsumitzeko moduak dira". "Esadazu non bizi zaren, eta esango dizut zeren eraginpean zauden. Ingurumen-faktoreek osasunean dituzten ondorioak" Uda Ikastaroan Jesús Ibarluzeak honi buruz hitz egin zuen. BIODONOSTIA institutuko ikertzailea eta Ikastaroko zuzendaria da.\nIngurumen-arriskuari buruz dugun pertzepzioa txikia da. Zerbait gertatzen denean bakarrik, COVIDarekin gertatu den moduan, informazioaren lehen plano bihurtzen da. "Euskadin, ingurumen kutsadura-mota guztietan maila onargarrian bizi gara, baina xehetasunetan sartuz gero, salbuespenak egon daitezke, lur laua falta delako." Orografia dela eta, herriguneetan bizi gara, eta bertan biltzen dira dena, industria, orgak, kutsadura eta gure etxean egunerokotasunean erabiltzen ditugun produktuak: arropa, lurrinak, pinturak edo garbitzeko eta garbitzeko produktuak. Azken batean, milaka substantzia kimiko ditugu gure artean, eta batzuetan partzialki ezagutzen ditugu.\nUraren kalitatea asko hobetu da Euskadin, baita ingurumenaren kutsadura ere, altzairuaren industriaren pixkanakako desagerpenari esker, baina ibilbide luzea dugu egiteko. Gaur egungo mailek ondorioak dituzte?\nKutsadura atmosferikoa nabarmen jaitsi da azken urteotan. Egindako azterlanetan, gaixotasun asmatikoetan edo esposizio zaharren afekzio tiroideetan duten eragina egiaztatu da.\nEta produktu berrien ingurumen-esposizio berriek arriskuak sortzen dituzte? Jesús Ibarluzeak adibide gisa jarri zuen "A bisfenola" erabiltzea, ohikoa baita eraikuntza-materialetan, plastikoetan edo erretxinetan, baina baita aho-tratamenduetan edo elikagai-laten estalduran ere. Azken horren kasuan, industriak berehala Bisfenol Erekin edo behar denarekin ordezkatu du, administrazioak erreakzionatu aurretik. Beste aldetik, pestiziden adibidea eman zuen, deabrutzat jo izan direnak, baina, era berean, munduan ditugun milaka milioi pertsonen elikadura ahalbidetu dutenak.\nEtxe bateko kutsatzaileekiko esposizio-iturriak edateko, garbitzeko edo janaria prestatzeko erabiltzen dugun urarekin hasten dira; balkoietatik edo leihoetatik zirkulatzen duen airearekin, eta eraikuntzan erabiltzen ditugun pinturekin eta materialekin, baita erabiltzen ditugun boligrafoekin ere. Kutsatzeko beste bide bat elikagaiak (kutsatzaile klasikoak edo berriak) eta higiene- eta kosmetika- krema edo norberaren garbitasunerako produktuak dira. "Nerabezaroko bigarren mailako sexu-garapen osoari (sexu-bereizketa) eta ugalketa-gaitasunari (kalitate espermatikoa) eragiten dieten produktu disruptore endokrinoak aurki daitezke bertan.\nHigiene-produktuetan, eguzkitako kremetan eta material plastiko askotan dauden benzofenonak edo ftalatoek hormona moduan funtziona dezakete, eta kontaktuan gauden produktuen substantziekin bat gorputzaren barruan metatzen dira maila biologikoan. Kontuan hartu beharko lirateke, halaber, substantzia askoren eraginpean egotearen ondoriozko efektu metatuak.\nEuskadin, haur jaioberrien artean aurkitutako merkurio-mailak handiagoak dira arrain-kontsumoagatik, baina ez dio sistema kognitiboari eragiten 4 urte bete arte. Jesús Ibarluzeak eta bere taldeak gomendatzen dute haurdunaldian eta haurtzaroko lehen urteetan arrain urdin handi gutxiago hartzea. Ez dago arazorik kontsumitzen ditugun antxoekin, txitxarroekin edo hegaluzearekin.\n"Beldur handia diegu tentsio altuko lineei eta eremu elektromagnetikoei, baina ez telefonoari eta pantailei, batez ere adingabeen artean. Antenak beldurra ematen digu, baina aparatua ume bati uzten diogu arriskua handiagoa denean. Zergatik dauka eskutan urtebeteko haur batek mugikor bat edo pantaila bat?\nPantailen aurreko esposizio luzeak efektu onuragarri baten ikuspegitik hautematen ditugu eta, beraz, eragin dezaketen arriskuaren pertzepzioa ezabatzen dugu.\nKonturatu gara, batez ere pandemia honetan, ingurune berde batean bizitzeak ongizate eta osasun gehiago eskatzen digula. Terraza, balkoi edo naturara ematen duen leiho bat duen etxe batean bizitzea guztiz desberdina da. Eguzkia, hotza edo beroa sentitzea. Inguru berde edo itsasoaren inguru urdinean bizitzeak gure osasunari mesede egiten dio, besteak beste toxikoak izan daitezkeen beste esposizio batzuk murrizten dituelako. Jakina da, konfinamenduan zehar, antsietatearekin lotutako sintomatologia nabarmen jaisten zela inguru horietan.\nEl género impuesto por la normatividad es un aprendizaje y disciplina de las diferencias


kritiken hemeroteka » Joko politikoa\n« Euskaldunon historiaren kakorratz-lan gaitza | Sustraiei barre eta gorazarre »\nJoko politikoa Javier Rojo / El Correo, 2017-04-29\n“Politika zikina” izenburua duen nobela labur honetan Iñaki Irasizabalek alde batera utzi du bere literaturgintzan ohikoa den bidea. Izan ere, idazlea batez ere nobela beltzak idazteagatik da ezaguna, eta kasu honetan, nobela beltza ez baizik-eta thriller politikoa eskaintzen du, liburu honetan agertzen dena horrela deitzerik baldin badago. Politikaren azpiko hari ezkutuak agerian jartzen saiatzen da idazlea, eta izenburutik bertatik argi dago zein den jarrera. Agerikoaren azpian dagoena uherra da oso, nahasia, joko zikinaren esparrua. Horixe da liburuaren planteamendu orokorra. Hori gauzatzeko, idazleak Euskal Herriko hiri batean (ez da adierazten zein den) udal politikan eta alderdi jakin batean (PSE-EE) zentratuta dagoen argumentu bat erabili du. Udal hauteskundeak direla-eta, alderdi horrek pentsatu duten baino emaitza okerragoak atera ditu, eta horren ondorioz, azpiko borrokan hasten dira hurrengo hauteskundeetan hautagaia nor izango den erabakitzeko. Alderdi horretako zinegotzi batek (Martak) erabaki du borroka horretan sartzea, eta bere kanpainaren antolatzaile moduan bere mutil-laguna (Joseba) arituko da. Narrazioa lehenengo pertsonan kontatuta dago azken pertsonaia honen ikuspuntutik. Pertsonaia honek joko-teoria behin eta berriro aipatzen du, kanpaina politikoa horren arabera gauzatuko balitz bezala. Eta nahi izanez gero argumentuan agertzen diren urrats desberdinak xakea bezalako joko baten mugimenduak balira bezala irakur daitezke, alde batekoek zerbait egiten dutenean, beste aldekoek kontraeraso bat prestatzen baitute, partida irabazteko asmoz.\nAipatzen den hiria hipotetikoa bada ere, argumentua klabe errealistan ulertu behar dela ematen du, benetan gertatzen denaren isla alegia. Eta honetan ikusten dut nobela honetan agertzen den arazorik inportanteena, bi galdera hauen inguruan planteatzen dena: zergatik joko hori momentu zehatz horretan? eta zein da joko horren benetako helburua? Nobela irakurri ahala, galdera hauen erantzuna gero eta lausoago dela iruditzen zait-eta.\nEdonola ere, ezin ahantzi daiteke istorioan parodia ere badagoela, eta parodia hori errealismoaren gainetik altxatzen da askotan.


Bihotz ehuna, belkro itxurakoa, bihotzak konpontzeko - Xehetasuna - Adimen Lehiakorra\nBihotz ehuna, belkro itxurakoa, bihotzak konpontzeko\nEz da gauza berria laborategian bihotzeko muskuluen zelulak haziaraztea. Arazoa da sarritan zelula horiek ez dutela batere antzik gorputzean ditugunekin. Bihotzaren benetako zelulak ingurune berezi batean hazten dira, proteina eta laguntzako zelulez egindako aldamio natural ugari dituen ingurune batean, zehazki, eta aldamio natural horiek laguntzen diete bihotzaren zelulei daukaten eta taupadak egiteko hain egokiak diren forma eta sendotasuna izaten. Laborategian hazi diren zelulek, ordea, ez dute askotan laguntza baliabide horiek, eta amorfoak eta ahulak izan ohi dira.\nKanadan, Torontoko Unibertsitatean, irakaslea den Milica Radisic ingeniari biomedikoaren lantaldea gorputzaren zelulak garatu eta bizi direneko giroak ahalik eta zehatzen imitatzen dituzten ingurune artifizialak diseinatzeko ahaleginetan aritu da erabat, eta azkenean zelula gogorragoak eta erresistenteagoak lortu ditu.\nKaltetutako bihotzak konpontzeko erabili daitekeen ehun artifiziala sortzea da proiektuaren azken helburua. Teknologiaren izaera modulurrak errazago egin beharko luke txertoa pertsonalizatzea, paziente bakoitzarentzat. Inplantatu beharreko ehuna ebakieta kirurgikoa hasi baino pixka bat lehenago prestatzea egongo litzateke, eta ehunak behar adinako neurria eduki zezakeen. Polimerozko aldamioak bera biodegradagarrria da; gorputzean inplantatu eta hilabete batzuetara desegiten da, prozesu gradualean, eta azkenean gorputzak xurgatzen du.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Instalazioa eta mantenimendua (Lanbide Arloa)" topic_facet:"Muntaia- eta mantentze-lan elektriko/elektronikoak (Modulua)" topic_facet:"Elektrizitatea eta automatismo elektrikoak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Mekanizazioa (Heziketa Zikloa). Erdi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Instalazioa eta mantenimendua (Lanbide Arloa) Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Elektrizitatea eta automatismo elektrikoak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Mekanizazioa (Heziketa Zikloa). Erdi maila\nElektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Guztiak ikusi ... gutxiago ...


Protestara deitu du AHT-rik Ez Lautada Plataformak - - Alea.eus\nProtestara deitu du AHT-rik Ez Lautada Plataformak\nHala Bedi 2019-01-15 13:12\nJose Luis Abalos, Espainiar Gobernuko Sustapen Ministroa, Gorka Urtaran alkatearekin eta Eusko Jaurlaritzako ordezkari ezberdinekin bilduko da ostegunean, Gasteizen tren lurperatzeari eta Abiadura Handiko Trenari buruz hitz egiteko.\nEspainiar Gobernuko Sustapen Ministroa Gasteizen egongo datorren ostegunean, urtarrilaren 17an. Bertan, Gasteizko alkatea den Gorka Urtaranekin eta Eusko Jaurlaritzako ordezkari ezberdinekin bilduko da Jose Luis Abalos, besteak beste, Gasteizko tren lurperatzeari eta Abiadura Handiko Trenari buruz hitz egiteko.\nAHT-rik Ez Lautada Plataformak, bisitaren aitzakia apobetxatuta, kontzentrazioa egingo du egunean bertan 11:30ean Olagibel Kaleko Gobernu Ordezkaritzan. Ohar batean azaldu dutenez, trenaren lurperatzea eta Abiadura Handiko Trena gai ezberdinak direla aldarrikatuko dute. “Ez dugu nahi lurraldearen suntsiketa milionarioa egitea aitzaki horrekin”. Trena lurperatzeko ez da Araba suntsitu behar izango da elkarretaratzearen leloa.\nOrain dela urtebete, 2018ko otsailaren 27an, antzeko protesta bat egin zuten leku berdinean. Orduan, Espainiako Gobernu Ordezkaritzan 7.000 sinadura baino gehiago aurkeztu zituzten Lautadatik AHT pasatzea nahi dute proiektuaren aurka.\nAlbiste hau Halabedi.eus-ek argitaratu du eta Creative Commons by-sa lizentziari esker ekarri dugu ALEAra. Jatorrizko albistea eta informazio osatuagoa hemen duzu ikusgai.


Iturrieta Sagardotegia - NON GAUDE\nNola iritsi Iturrieta Sagardotegira\nGure baserriaren, Iturrieta Sagardotegia, helbidea ondorengoa da: Arraga auzoa - 01169 Aramaio (Araba), koordenatuak: 43º03'08,14"N 2º34' 30,53"O.\nGasteiztik (30 km-ra) etorri ez gero, Legutiotik pasa eta Aramaioko norabidea hartu. Albinako urtegia pasa eta Krutzetako mendatea jaitsi ondoren, Ibarran sartu (Aramaioko haraneko gune nagusia) bigarren sarreratik eta lehenengo biribilgunean Arraga auzoaren kartelak jarraitu. Arraga auzora iritsi aurretik, Iturrieta Sagardotegiaren egurrezko kartel bat dago, sagardotegira iristeko azken bidegurutzea adierazten.\nArrasatetik (7 km-ra) etorri ez gero, Ibarra auzora lehenengo sarreratik sartu eta lehenengo biribilgunean Arraga auzoaren kartelak jarraitu. Arraga auzora iritsi aurretik, Iturrieta Sagardotegiaren egurrezko kartel bat dago, sagardotegira iristeko azken bidegurutzea adierazten.\nNabigatzaile batzuek gaizki aukeratzen dute gure baserrirako bidea; ziurtatu Ibarratik Arraga auzorantz zoazela, jarraitu mapa honetako gorriz margotutako errepideari:


Now showing items 3499-3518 of 3958\nPOPBL Astea \nPOPBL Ikastaroa Eskola Politeknikoan \nPOPBL Ikastaroa MUko Eskola Politeknikoan \n"Porrota, arrakastaren ernamuina", Komunikaldiaren 10. edizioaren gaia \nPotentzia elektronikoari buruzko hitzaldia Garaia campusean \n“Potentziako elektronika, Euskadiko industria erreferentea” jardunaldia Mondragon Unibertsitatean \nPraktikak eta proiektua atzerrian: gure ikasleak enpresetan murgilduta. \nMondragon Unibertsitatea (Mondragon Unibertsitatea, 2012-01-31)\nAdministrazio eta Enpresen Zuzendaritzako ikasleek aukera asko dituzte enpresetan benetako esperientziak izateko. Honen adibide Haizea Legorburu eta Miren Baronak bizitakoa Italian. Eta etorkizuneko ideiak ere badituzte ...\nPrebentzioan berrituz \nPredicción de una vida de fatiga de uniones soldadas considerando el valor de las tensiones residuales \nPrest daude Hezkuntzako 4. mailako ikasleei zuzendutako Orientazio Saioak \nMondragon Unibertsitatea (Mondragon Unibertsitatea, 2017-01-25)\nUrtarrilaren 31n eta otsailaren 1ean, arratsaldez, Orientazio Saioak jasoko dituzte Hezkuntza graduetako 4. mailako ikasleek. Urtero bezala, EAEko eta Nafarroako erakunde desberdinetako ordezkariak etorriko dira Eskoriatzako ...\nPrezio murriztuak udarako surf ikastaroetan. \nProduktu eta zerbitzuen diseinu estrategikoari buruzko master berria hasi da \nProdukzio Zuzendaritzako Masterreko proiektuen aurkezpena


Beldurrik gabe – Ekografiak\n2015-10-23 Leire PalaciosNetlflix\nPoz txikien eztia dastatzearekin amets egiteak indartsu, gogotsu, baikor mantentzen gaitu. Azkenik, eztia ahoratzear gaudela, sarri askotan, zalantza sortzen digu ekintzak, eta akatsaren bilaketari ekiten diogu. Perfekzioa inperfektua denez, beti da zerbait.\nBa hori, luzaroan zain egon ostean, urriaren 20an heldu zela Netflix. Euskal Herriko hegoaldera, ondo azal dezagun kontua; izan ere, Iparraldean aurreko urtetik daukate plataforma digitalak biltzen dituen ikus-entzunezko edukiez gozatzeko aukera. Haatik, iaz ez, baina aurten Gaizka Izagirrek ondo azalduta Change.org kanpaina abian dago, nola ez, edukiak euskaraz gozatzeko aukera izan dezagun. Berriz ere euskara ahaztu dute. Bada, euskaldunok ere Netflix ahatz dezakegu, eta orain arte bizi izan garen modu bertsuan jarraitu. Ez duzuela gure hizkuntza errespetatzen? Ba, ez gara zuen bezeroak izango. Hortxe aukera pasibo bat.\nLaster urtebete beteko da ikus-entzunezko euskarazko edukien alde Eusko Jaurlaritzak Canal+ ekin hitzarmena sinatu zuenetik. Oraingoan ere zerbait egin dezala eskatzen zaio. Zerbait egin dezala, edo, tira, behintzat defenda gaitzala. Erabateko ezjakintasunetik loratuta datorkit zalantza burura; gure kulturarentzat onuragarria dena komenigarria al da gure poltsikoentzat? Alegia, 1982an Euskal Telebista helburu jakin batekin jaio zen —gaur egun indarrean ote dirauen eztabaidagarria dena—. ETBk eman ditzakeen edukiak beste bide batzuetatik kontsumitzeko aukera izan dezagula, garaipen handia da normalizazio bidean —normalizazioaz behin eta berriz hitz egitea normalizazioan atzera egitea den bezala—. Baina, audientziak ETBtik beste kate batzuetara joatea ekonomikoki onuragarria al da Eusko Jaurlaritzarentzat? Kontu honen inguruan solastatzen ari ginela, Galarragak azaldu dit guk sinadurak biltzen ditugun bitartean Kataluniako lagunek pare bat egun behar izan dituztela kontuari buelta emateko. Katalanaren alde egiten duen Plataforma per la Llenguak Netflixi edukiak katalanez emititzeko eskatu dio, eta Reed Hastingek, plataformaren sortzaileak, epeltasunez aukera horretara irekiak daudela erantzun du. Horretan ere badugu katalanengandik zer ikasi; utz diezaiogun baimena eskatzeari eta has gaitezen gurea dena zuzenean eta beldurrik gabe exijitzen. Beldurrik gabe.\nMugitzen dela mastodontea


Lau pertsona gehiago hil eta 18k eman dute positibo Gipuzkoako adineko pertsonen egoitzetan | Euskal Herria | Naiz\nHondarribiko eta Orioko aterpetxeez gain, Zarauzko zentroa ere bideratu da bizitokirik gabe geratzeko arriskuan daudenen pertsonen arretara.\nLau hildako gehiago Gipuzkoako adineko pertsonen egoitzetan. (Raul BOGAJO / FOKU)\nCovid-19ari lotuta, Gipuzkoako adineko egoitzetan beste lau pertsona hil dira eta 18 gehiagok eman dute positibo, Foru Aldunditik igorritako datuen arabera. Hil diren lau pertsonak Beasaingo Arangoitin, Irungo Caser Residencial Anakan eta bi lagun Tolosako Iurramendin bizi ziren.\nOrotara, 12 dira kasu positiboren bat antzeman duten egoitzak, 18 dira hildako pertsonak eta 135 kasu positibo hauteman dira Gipuzkoako egoitza sarean. Gurutze Gorrira 25 pertsona eraman dira eta 10 lagun ospitaleratuta daude.\nBeste alde batetik, Eider Mendoza foru bozeramaileak jakinarazi du Hondarribiko eta Orioko aterpetxeez gain, Zarauzko zentroa ere bideratu dela bizitokirik gabe geratzeko arriskuan dauden pertsonen arretara. Dagoeneko 10 pertsona eraman dira Zarauzko aterpetxera, «eta 30 plaza arteko edukiera izango» duela gaineratu du. 30 plaza horiek, beraz, udaletatik eta gizarte erakundeetatik bideratutako baliabideetara gehitzen dira, baita Hondarribian zabaldutako 25 plazetara zein Orion irekitako beste 20tara.\nAterpetxeok erabiltzea «egungo eta etorkizuneko beharren arabera» planteatzen dela gaineratu du, «kasu guztietan handitzea posible delarik eta helburu dugula sare bat sortzea». «Udalekin, hirugarren sektoreko eragileekin eta Osakidetzarekin lankidetza estuan jarraitzen dugu pertsona hauei behar duten arreta eskaintzeko, osasun krisi honen ondorioz bizi dugun errealitatearen aurrean, egoera zaurgarrian daudenak», azpimarratu da Gipuzkoako Aldunditik.\nHorregatik, Gipuzkoako Foru Aldundiak Zarauzko aterpetxea ere bideratu du,\n55 muertos más y 664 nuevos casos de coronavirus en Euskal Herria


Azpeitian sortuko dute Ekiolak sustatutako energia autokontsumorako lehen kooperatiba - Azpeitia - uztarria.eus\nAzpeitian sortuko dute Ekiolak sustatutako energia autokontsumorako lehen kooperatiba\nAitziber Arzallus 2021-02-08 19:04\nGaur goizean aurkeztu dute egitasmoa Hernaniko Txillida Leku museoan. (Azpeitiko Udala)\nEnergiaren Euskal Erakundeak eta Mondragon Taldeko Krean erakundeak Ekiola sozietatea eratu dute, udalerrietan zein eskualdeetan autokontsumorako parke eoliko txikien kooperatibak bultzatzeko. Kooperatiban biltzen diren herritarrak izango dira jabe, ekoizle zein kontsumitzaile. Azpeitia izango da horrelako egitasmo bat martxan jarriko duen aurreneko herria.\nEuropako Batasunak 2030erako helburu gisa jarri du kontsumitutako energiaren %32ak "autosortua" izan behar duela, eta, xede hori lortzeko bidean, herritarrak inplikatu nahi ditu Eusko Jaurlaritzak. Ekiola sozietatea eratu dute EEE Energiaren Euskal Erakundeak eta Mondragon Taldeko Krean erakundeak, Arabako, Bizkaiko eta Gipuzkoako udalerrietan zein eskualdeetan energia arloko kooperatibak bultzatzeko asmoz. Sozietate horrek autokontsumorako 1-1,5 MWh ekoizteko gai diren eguzki parke txikiak bultzatuko ditu, eta kooperatiban biltzen diren herritarrak izango dira haren jabe, ekoizle zein kontsumitzaile. Azpeitia da gisa horretako proiektu bat martxan jarriko duen lehen udalerria.\nGaur aurkeztu dute egitasmoa Hernaniko Txillida Lekun. Han izan dira Iñigo Ansola EEEko zuzendari nagusia, Arantxa Tapia Jaurlaritzako Ekonomiaren Garapen sailburua, Iñigo Uzin Mondragon taldeko lehendakaria, Jon Berbel Krean erakundeko zuzendari nagusia eta baita baita Nagore Alkorta Azpeitiko alkatea ere. "Guretzat pozgarria da duela urtebetetik lanean ari garen proiektu batean eta egiteko modu batera beste erakundeak batzea eta elkarlanean aritzea. Eta poza ematen digu Azpeitian abiatuko den proiektu hau herriz herri zabalduko dela jakiteak", adierazi du Alkortak. Azpeitiko Udalak urtebete inguru darama Krean erakundearekin lanean.\nTokiko ekonomia, herritarren ekonomia eta ekonomia berdea sustatzea helburu dituen proiektua da Ekiola, eta Alkortaren esanetan "ingurumena babesteko eta aldaketa klimatikoari aurre egiteko burujabetza energetikoaren baitan aurrera pauso garrantzitsua izango da". Proiektuak egiteko modu berri bat ekarriko duela azpimarratu du, eta horregatik izango dela garrantzitsua. "Herritarrekin batera publikoa eta komunitatea uztartuz" modu kooperatiboan aritzeko bidea izango dela nabarmendu du.\nAzpeitiko Udalak datorren astean emango ditu jakitera herrian garatzen ari diren proiektuaren inguruko xehetasun gehiago.


Mobilizaziora deitu dute datorren larunbaterako Altsasun | Politika | Berria\nMobilizaziora deitu dute datorren larunbaterako Altsasun\nFiskalak hamar eta hamabost urte arteko zigorra eskatuko du bi guardia zibil jotzea egotzita auzipetutako gazteen aurka.\nAgerraldi jendetsua egin dute manifestaziora deitzeko. Jaizki Fontaneda / Argazki Press\nUrriaren 15ean Altsasun izandako liskarra dela-eta, zazpi lagun espetxeratu ditu Espainiako Auzitegi Nazionaleko epaile Carmen Lamelak. Udalak bere egin du asteon atxilotutako senideen sentipena: "Defentsarik gabe, babesgabe, eta seme-alaben etorkizunagatik oso kezkatuta sentitzen dira, gertakariak gehiegi puztu direlako eta Auzitegi Nazionalak gertakariak terrorismo ekintzatzat jotzean neurri gabeko zigorrak bete ditzaketelako". Hori dela-eta, Nafarroako erakunde guztiei "babesa" eskatu die gertakariak Iruñeko 3. Instrukzio Epaitegian epaitu daitezen.\nGaur aurkeztu dute datorren larunbaterako deitu duten manifestazioa. Iorti kulturgune pareko plazatik irtengo da, 13:00etan. Ehunka lagun batu dira gaurko agerraldira.\nEfe agentziak zabaldu duenez, auzipetuentzat hamar eta hamabost urte bitarteko zigorrak eskatuko ditu fiskalak, bi guardia zibili "lesio terroristak" eragitea egotzita. Iturri juridikoak aipatuz agentziak zabaldu duenez, ikerketa aldia ez da asko luzatuko, eta Zigor Kordearen 573 bis artikuluan aurreikusitako zigorrak eskatuko dituzte. Fiskalaren arabera, artikulu horren arabera zigortu behar dira "botere publikoei ekintza bat eginaraztera edo ez eginaraztera behartu" nahi dituztenak.\nElur bola lokaztu da\n"Haluzinatuta gaude hau gaur gertatu delako, guztiz tokiz kanpo dago"


Informazioa eta heziketa, prebentzioaren tresnak . Noticias de Navarra\nInformazioa eta heziketa, prebentzioaren tresnak\nHeziketa Ikasturte osoan zehar, Foruzaingoak errepideko heziketari, sare sozialei edota eskola jazarpenari buruzko hitzaldi eta aktibitate desberdinak eskaintzen ditu.\nDrogei buruzko hitzaldi bat, Tuteran.\nTrafikoaren edo drogen inguruko informazioa garrantzitsua suertatzen da etorkizunera begira Heziketa aktibitate bakoitza ikastetxeetako adin desberdinetako ikasleei egokitzen zaie\nTrafikoaren funtzionamendu ona kontrolatu, istripuak artatu, modu anitzetako delituak ikertu, herritarren kexak kontutan izan... Foruzaingoen lana arlo ugaritara iristen da. Nafarroako polizia gorpuak, hala ere, bestelako lan garrantzitsu bat ere badauka: prebentzia eta heziketa, etorkizunera begiratzen duten proiektuak garatuz. Eta etorkizunaren protagonista izanen direni zuzentzen zaie horretarako, hau da, ikasleei. Hala, urte osoan zehar, Foruzaingoak ikastetxe eta zentroak bisitatzen dituzte, guraso elkarte eta irakasleen esanetara, hitzaldi eta aktibitateak antolatuz. Euren lana ezagu-tzera ematea eta ikasleek euren ingurua hobeago ezagutzea izan ohi dira aktibitate hauen helburu nagusia. Errepideko arauak ezagutzea, drogen arriskuak zeintzuk diren jakitea, internetek eta teknologia berriek dituzten alde on eta txarrak balioan jartzea, eskola jazarpena edota genero indarkeria ekiditeko berdintasunak duen garrantzia azpimarratzea... Halakoak izan ohi dira ikasleek jaso-tzen dituzten irakasgaiak.\nForuzaingoaren heziketa programak, azken finean, haur eta gazteen hezkuntza osatzera datoz, edo beste modu batera esanda, egungo jendartearen egunerokoan bizitzeko tresnak ematera. Oinarrizko ezagu-tzak dira eskaintzen dituztenak, baina betiere luzera begira daudenak. Oinezko, bidaiari, gidari edo ikaskide rolean garatzen ikasten dute horrela, izan neska edo mutila, izan kalean, gelan edo sare sozialetan. Errepide heziketari dagokionez, adibidez, trafikoaren arautegia ikasteko materiala, inguru honetan molda-tzeko hitzaldiak, edota bizikleta, motorra edo istripuen alorrean jakin beharrekoak eskeintzen dizkiete ikasleei. Guzti hori, noski, ikastetxe edo topaketa bakoitzean dagoen ikasleriaren adin guztietara egokituta. Halaber, kontzientziazio kanpainak ere eskaintzen dira.\nHeziketa programa osatzen duen beste aktibitateetako bat, substan-tzia estupefazienteen inguruko hi-tzaldiak dira, nerabeei zuzentzen zaiena batez ere. Gai honen inguruko arautegia azaltzeaz gain, drogen kontsumoak dakarren ondorio era arazoak izan ohi dira hitzaldi hauetako gai nagusiak. Prebentziora bideratutako hitzaldi hauek eskolekin elkarlanean antolatzen dira duela hamar urtetik hona.


Pazientearen Defendatzaileak ofiziozko ikerketa eskatu du Zaragozan, legionelaren kasuan erantzukizunak argitzeko. | Consumer\nPazientearen Defendatzaileak ofiziozko ikerketa eskatu du Zaragozan, legionelaren kasuan erantzukizunak argitzeko.\nAragoiko Osasun Zerbitzuak nabarmendu du azkar jokatu dela eta Osasun sailburua bihar agertuko dela Eskualdeko Gorteen aurrean.\nPazientearen Defendatzailea (ADEPA) elkarteak José María Rivera Hernández Zaragozako fiskalburuari eskatu dio “ofiziozko ikerketa bat egin dezala, heriotzagatik legionelaren eta eragindako pertsonen kasuan erantzukizunak argitzeko”.\nADEPAk uste du heriotzek eta eragindakoek erantzukizunak garbitzeko eskubidea dutela, uste baitu aire- eta ur-hodiak garbitzeko araudia ez betetzeak eragiten duela agerraldi hori. Egindako azken garbiketak ikertzeko ere eskatu du.\nZaragozako Ospitale Kliniko Unibertsitarioan sortu zen legionelari-agerraldiak laugarren biktima hilgarria, 24 urteko neska, erregistratu zuen atzo. Aurreko egunetako biktimak zaharrak ziren. Kasu guztietan, Osasun Zerbitzu autonomikoak adierazi duenez, kaltetuek gaixotasun larriak zituzten. Neska gazteari dagokionez, esan zuten oso egoera delikatuan zegoela gaixotasun immunodepresore bat izateagatik, eta legionelosia azkenean hil zen koadro batean sartu zen.\nAgerraldi horrek eragindako beste hamasei pertsonetatik hiruk senda-agiria jaso zuten eta hamaik ospitalean jarraitzen dute. Lau zainketa intentsiboko unitateetan daude, horietako bi larriak. Aldeko datu gisa, Osasunak adierazi du ez dela legionella kasu berririk agertu joan den asteko ostegunetik.\nAragoiko osasun agintariek diote behar bezala eta azkar jokatu dela. Hala ere, ez da ezkutatzen agerraldi horrek lortu duen dimentsioa. Luisa Noeno Osasun sailburua Aragoiko Gorteetara etorriko da bihar, gertatutakoaren berri emateko eta ikerketa epidemiologikotik lortutako datuak parlamentarien aurrean azaltzeko.\nOspitale Klinikoko hozte-dorreetan egin diren azken azterketek egiaztatu dute oraindik ere badirela gehiegizko kontzentrazioak osasun-zentro horrek dituen hogeita bat dorreetatik bitan. Ez da baztertzen beste dorre batzuetan fokuak egon daitezkeela, nahiz eta oraingoz ez diren detektatu. Baieztatuta dago legionelak bi dorre horiek desinfektatzeko bi tratamendu jasan dituela.\ngaixotasunak hospital-eu legionela-eu


burmuineko albisteak by Toki Eder - issuu\n5.A mailako ikasleak gogotsu daude egunkariarekin lanean hasteko!\nToki-eder ikastolako 5.A gelako ikasleak gara eta egunkari bikain honetan albisteak, iritzi artikuluak, txisteak eta askoz gehiago topatuko duzue! Ea gustatzen zaizuen!\n30 urteko pertsona batek sute bat eragin du Gasteizko Landa berde kalean sute handia egon da. Poliziak aurkitu du nor izan den.\n2012Ko Otsailaren 7an, sute handia egon da Gasteizko Landa Berde kalean. Sutea gaueko hamabietan izan da. Poliziak uste du etxean zegoen emakumearen osaba zela sutea eragin zuena, emakumearen umea hiltzeko. Enbidia zuen emakume hortaz eta horregaitik hil nahi zuen. Emakumearen osaba ez dago atxilotuta baina polizia beraren jarraipena egiten ari da. Poliziak uste du osaba sartu zela beraiek lotan zeuden bitartean. Gasa piztuta utzi zuen eta gero pospolo bat bota zuela. Oraindik ez dago onartuta baina poliziak esten du gausa hauek ez gertatzeko kea dagoenean aparatu bat abisatzeko jarri beharko litzakete etxe guztietan.\nEpaileak psikiatria unitatera bidali du ustez ama eta anaia hil zituen gaztea. Mutikoak bere ama mailu pikotxa batekin buruan jo eta hil zuen. Anaia labana batekin bizkarrean itzatu zuen.\nHerengun goizean Portugaleten(Bizkaia) ustez ama 58 urtekoa eta anaia 12 urtekoa hil zituen gazte bat,18 urtekoa Bizkaiko psikatriaren gana eraman zuten. Hiltzaileak anaia eta ama hil zituen.Astelehenean 13:30etan beraien gorpuak aurkitu zituzten.Hildako emakumearen senarra â€“ atxilotuaren eta hildako gastearen aita â€“ etxebizitzatik gertu dagoen osasun zentro batera joan zen azterkata medikua egitera. Handik bueltan ezin izan zuen etxean sartu, krisketas itxita zegoelako barrutik. Ertzaintzak gazteari aurkitu dion egunerokoan aita eta arreba ere hiltzeko asmoa\nzuela jasotzen dela jakinda.Biktimen bizilagunen artean zamina eragin du.Portugaleteko bere bizilagunak plazan elkartuko dira azkenengo agurra emateko. Ertzaintzak gutxienez 10 urteko zigorra jarriko diotela esan dute.Gastearen aita ezin izango du bere etxean sartu oraindik, hotel batean biziko da etxea erregistratsen dutenean arte.\nBi pertsona hil dira kotxe batek harrapatuta. Bi pertsona zebra bidea pasatzean kotxe batek arrapatu zituen. Atzo Vitoria-gasteizen Zabalgana kalean kotxe istripu bat gertatu zen. Gidaria drogatuta eta moskortutao zegoela uste du poliziak. Bi pertsona horiek 30 urte inguru zituzten eta auto-gidariak 50 urte inguru. Bi pertsona gazteak ospitalera eraman zuten, baina ez dute lortu beraiek berpiztea. 50 urteko pertsona karttzelan dago eta gizonari kotxe gaizki eramatea gatik 300.000â‚Ź multa bat jarri diote. Uste dute ez dela bere lehen arau-haustea.\nMadrileko metroak eztanda egin du. 185 pertsona hil dira eta 85 pertsona zaurituta. Atzo Madrileko metroan hiru bonba eztanda egin zuten, hiru mutilek jarri zituztelako. Metroaren barruan 100 pertsona zeuden baina ez ziren konturatu eztanda egingo zuela.\nmetroaren ondoan zeuden pertsona guztiak ere hil ziren. 85 pertsona zauritu egin ziren. 10 minutu geroago suhitzaileak etorri ziren sua itzaltzaltzera. Zauritutakoak Madrileko\nArratzaldeko 14:30 hiru bonbak eztanda egin ziren. Metroaren barruko pertsona guztiak hil ziren eta\nospitalean daude. Sendagileak esten dute hiru astetan baSendatuko direla. Poliziak bilatzen ari dira Madriletik hiru pertsona.\nSumendi ikaragarri batek herri bat erre du. 52 pertsona hil dira eta 2 pertsona zaurituta Italiako hiri batean sumendi bat zegoen eta 2012 otsailaren 4an sumendia esnatu zen Eta herria erre egin zuen.Suhiltzaileak iritsi orduko herrian ez zegoen inork . Jendea sumendia ikusi zutenean oso kezkatuta geratu ziren. Korrika hasi orduko sumendia harria botatzen hasi zen.2 minutu pasa sumendia laba botatzen hasi zen. 2 pertsona aurkitu dituzte bizirik eta 52 pertsona hil dira.Sumendietan adituak direnak ikertzen ari dira sumendia zergatik esnatu den.Oraindik ez dute ezer aurkitu.\n36 pertsona hil dira bomba baten ondorioz Iru単ean bomba bat jarri zuten eta eraikina jendearen gainean erori zen\nAtzo iruĂąean bomba Bi kideetako baten neskabaten ondorioz eraikin bat lagun ohikoa etxe horretan erori zen. bizi zen. Bomba 17:30 Eta horregatik bomba lehertu zen.Ordu hoietan etxe horretan jarri zuten jendea beren etxeetan mendeku egiteko. zegoen,eta 36 pertsona hil ziren. Bomba E.T.A.-ko bi kideek jarri zuten.\nELKARRIZKETA 5ÂşA mailako ikasle batzuk gara eta Txumari galdera batzuk egingo dizkiogu gimnasio berriari buruz. Zergaitik bota zenuten haurreko gimnasioa? Zaharra zelako eta handitu behar genuelako, gela gehiago egiteko. Lehen 12 gela zeuden eta orain 18 gela daude. Zetarako eraiki zenuten gimnasio berria? Erosoago egoteko eta ikasle guztiak sartu ahal\nizateko. Dutxa eta aldagelak handiagoak izateko. Zertarako ditu gimnasioak gelak barruan? Lehen 400 ikasle inguru ginen eta orain 600 baino gehiago gara. Zertarako egin duzue hain handia gimnasioa? Ikasle guztiak sartu ahal izateko, lehen talde bat sartu ahal zen eta orain bi talde sartzen dira. Gustura gelditu zarete gimnasio berriarekin? Bai, askos ere handiagoa da. Musika entzun ahal da eta kalefakzioa dauka eta besteak ez. Zergaitik egin zenuten pisu bat eta ez gehiago? Uste dut ezin dela bi pisu baino gehiago egin. Haurrezkuntzan bakarrik pisu bat egin ahal da. Eskerrik asko dena gatik eta beste bat arte!\nELKARRIZKETA Gaur Pablo Prigioniri elkarrizketa bat egingo diogu. Kaixo Pablo! Elkarrizketa bat egingo dizugu ez bazaizu inporta. Zenbat urterenkin alduzu jolastu saskibaloira? Ba orain 29 ute ditut eta 39 urterekin jolasteari utzi behar duzu. Oraindik 10 urte jolastu ahal duzu!!!!!!!!!!! Eta zenbat urte daramazu jolasten? 10 urte daramatzat jolasten. Zenbat taldetan jolastu duzu? Ni bi taldetan jolastu dut momentuz Real Madrilen eta Baskonian. Eta zein taldetan jolastu duzu gustoren? Baskonian hobeto nago eta egon naiz!!! Bale ba, agur eta eskerrik asko!\nIndiako taxi berezia Duela 5 urte calkuttako legeaâ€œricshawâ€?ek debekatu zuen, hala ere, erabiltzen dira. Bi gurpileko gurdi bat, jarleku bigungarri bat duena, estalki eta gusti eta gizon bat, gurdiari tiraka aritzeko haren aurrealdeko bi hagatatik. Ezinago soila da ricksaw garraiobidearen kontzeptua. Alako irudiek gogora dakartzaten kolonizasioaren eta esklabotzaren garaiko mamuak, XIX. Mendeko grabatuetakoak eta XX. Mendeko hasierako argaski urtetsuetakoak, oraindik ere, globalizazioaren aintrindari izan nahi duen herrialde baten.\nCalkuttan (India), halako taxi aintzinakoak 16.000 tiratzaile eskaintzen dituzte bere zerbitzuak: horietako 6.000 badute lizentzia oficiala, naiz eta duela 5 urte-Txinak 60 urte geroago-gobernuak aldaketa batzuk egitea erabaki zute indarrean dagoen haraudian, zeina eta 1919ko baita: galarazi egin zuen halakoak erabiltzea, jarduera â€œgizagabeaâ€? eta â€œlaidogarriaâ€? zela iritzita. Bi arrazoi horiexengandik galarazi zuen Pakistanek ere, duela mende laurden bat.\nHaur langileen aurpegiak 215 milloi haurrek baino geiago lan egiten dute egunero 9 urteko mutiko bat Shnta izenekoa lanean aritzen da egunero. Egunero beren ezkuak oso gaizki jartzen dira lanak egiten duelako. Duela hilabete batzuk Shantak lanean aritzen zela hatz baten herena galdu zuen , eta beste kolpe artu arren batez bezte bat sitzuratuko zion betiko<<Industrian gertatzen diren gausak direla>>esaten du Shantak Dhalako lantegian . <<6 urterekin hasi nintzen lanean eta horri ezker familia handi bati jatekoa emateko modua izan dut . Kanpotik begiratuta , haurrek ez lutekela lanik egin behar dirudi, baino horiek dira ez du herrialde honen egoera ezagutzen. Familiek behar dute>>erantzun du Shantak. Shantak ezaten du horixe dela bere egera .Shantak hiru anai arreba txikiak ditu eta\nbere etxean soilik bere aita eta bera egiten du lan .Daukaten jana ez da nahikoa guztiontzat >> ezaten du Shantak .\nLodiak telebistan â€œdebekatuakâ€? Pertsona lodiak telebistan normalean ez dira ikusten. Filmetako zuzendariak nahiago dute pertsona argalak filmetan ateratzea. Telebistan denetariko emakumeek lan egiten dute, baina pantailan agertzen diren gehienak ederrak dira. Gure ustez gaizki dago lodiak telebistan ez ateratzea guztiok ditugulako eskubide berdinak telebistan ateratzeko. Gure ustez lodiak gaizki sentitzen dira pantailan ez ateratzeagatik.\nAlbistegian adibidez aurkezleak argalak dira, berriz, lodiak 98% -a ez dute lan egiten telebistan eta 2% -a lan egiten dute pantailan.\nIritzi artikulua Bertsolaritza Gasteizko udaletxeak ez du diru gehiago ordainduko bertsolaritsa elkarteari,ikastoletan bertsolaritsa emateko. Orain dela bi aste jakin zen udaletxeak diru laguntzak moztu egin dituela.Ikastolan ezin izango da bertsolaritsa gehiago eman. Guri ez zaigu ondo iruditzen, asko gustazen zitzaigulako bertsolaritsa, ondo pasatzen genuan, abesten, jolasten... eta gabonetako festan bertsoak abesten genituen eta oso polita garatzen zen. Mesedez udaletxeari eskatzen diogu hobeto pentsatseko. Kentzeko dirua politikoei eta diru asko duen jendeari.\nAsmakizunak Zer da mahaian jartzen dena baina ez dena jaten?\nZer da lurrean dagona, ez da inoiz itzaltzen nahiz eta guk ez ikusi gehienetan?\nGaur Euskal Herrian eguraldi ederra egingo du. Batez ere Gasteizen: 18ยบ egingo du. Donostian ,berriz: 20ยบ egingo du. Nafarroan ,ordez: 23ยบ egingo ditu. Bilbon: 24ยบ egingo ditu.\nNola esaten da...? Nola esaten da swahiliz: “buruko mina”?\n“umeak magalean kaka egin dit “tiroa?\nniniak mantalan mondongo Dun!bala.\nNola esaten da txineraz: “Domingo!jo ezak soinua?\nJo Txomin! Txin ta Txin, txin pon\n“Munduko festarik onena?\nZelan esaten da japoieraz: “Everest “ mendia?\nAsko kostatutako koska.\nNola esaten da Arabieras:\nBadoala bala. Zuloko pilula mardula.\nZelan esaten da alemanez?\nBat ikusten dot.\nNola esten da errusieraz?\nBeherakoa? Irabaziko dut?\nGorotz arrasta. Zuk zail,ni aise.\nNola esten da komantxeraz?\nZelan esten da Grezieraz? Gozeak akabatzen nago?\nTXISTEAK Zer esaten dio semaforo bat besteari? Aldatzen nagola Txiro bat kalean dirua eskatzen ari zela: -Andere, limosnatxo bat, arren! Zortzi egun daramatzat jan gabe! -Zortzi egun? Gizona, ez esan zu hori egin, barao egitea oso arriskutzuak da-eta!\nEmakume adar jotzaile galanta zen hura. Behin batean esan zion harakinari: – Xabi, txerri hankarik ba duzu? – Nola ez bada! – Orduan, zergaitik ez zoaz zirkora lan egitera? Ja, ja,ja!\nNola esaten da txinos ispilua? â€“ Txi txoi yo!\nJatetxean... â€“ Aizu zerbitzari, esne hau mindua dago! Ez al didazu esan eguneko esnea dela? â€“ Eta alaxe da, eguneko esnea... amaren egunekoa...sobratu zitzaiguna. Jatetxeko zerbitzariaren eta bezeroaren arteko elkarrizketa: -Zer nahi duzue afaltzeko? -Igel hankak dituzu? -Ez jauna, zapatak estu ditudalako ibiltzen nahiz horrela.\nHOROSKOPOA Aries: Maitasuna: Maite duzun pertsona zurekin egongo da beti. Lana: Lanean ondo joango zaizu baina egun batean lanean zaudenean istripu bat izango duzu. Osasuna: Hotzeri bat baino gehiago izango dituzu; baina orokorrean ondo joango zaizu. Lagunak: Zure lagunekin haserretuko zara baina azkenean\ndena konponduko da. Escorpio: Maitasuna: Momentu txar batetik pasatuko zara zure bikotearekin. Lana: Zure lanatik kaleratuko zaitu zure buruzagia baina denbora gutxian lan baterako deituko dizute. Osasuna: Zure bizitzan ez da egongo arazo handirik. Bakarrik hotzeri txiki batzuk. Lagunak: Oso ondo egongo zara zure lagunnekin. Ez da egongo haserredurarik. Capricornio: Maitasuna: Zalantzaren bat baduzu, galdetu iezaiozu! Lana: Arazo handi bat izango duzu. Osasuna: Ez jan hainbeste goxoki! Lagunak: Denbora luze batez haserretuta egongo zara. Sagitario: Maitasuna: Lagunak bakarrik izango dira; ez larritu! Lana: Taldeko lanak taldean egiteko dira. Osasuna: Ez ahal da goizegi izozkiak jateko? Lagunak: Lagun bat galduko duzu. Tauro: Maitasuna: Ez egin kasu zurrumurruei! Lana: Gustuko lanak gogoz egiten dituzu, e! Osasuna: Hortzetako orea ez da jateko! Lagunak: Egun batean patioan bakarrik egongo zara.\nLeo: Maitasuna: Hari begira igarotzen duzu eguna. Lana: Ez azpimarratu eskolako liburuak! Osasuna: Hamarretarako ohean egon behar zara Lagunak: Zure lagunak zerbait kenduko dizu.\numeek egindako egunkaria, asmatutako albisteak.


Arreta piztu dute zuntz optikoa instalatzeko lanek | Tecnologia | KAZETA\nLekuine eta Hazparneren artean, hari elektrikoak zuhaitzen artean pasatzen dira D22 errepidean. © Guillaume Fauveau\nEmeki, baina aitzina, zailtasunen gainetik. Pittaka-pittaka Ipar Euskal Herrian gaindi zuntz optikoa instalatzeko lanak aurrera doaz, hori bai, hainbat zailtasun topatzen ari da departamendua bidean. Ingurumenak bere tokia aldarrikatu eta zuhaitzen adar zein hostoek instalazio elektrikoak ukitzen dituzte. Horrek zailtasunak eragin dizkio lanak burutzerako orduan, batez ere lur-jausiak edo elektrizitatea mozteko arriskua emendatu daitekeelako ekaitza garaian.\nHazparne eta Lekuine artean ikusgai dago jada zuntz optikoa lurraldera ekartzen duen instalazioa. Zuhaitzen artean, zutoin marroi argi batzuen bidez, hari elektrikoak instalatu dituzte. Hari elektroniko horien barnean zuntz optikoa atzeman daiteke. Zuntz optikoa 2.023 urtea baino lehen 80.000 etxebizitza inguruetara ailegatu beharko litzatekeela dio Pirinio-Atlantikoetako departamenduak. Departamenduko bide ertzean dauden etxeetan jada atzeman daitezke kutxa zuri batzuk zutoin batzuetan. Kutxa horiei esker, zuntz optikoa karrikatik etxebizitzetara doa.\nOrange enpresarena den arren, SFR konpainiak ditu zutoin horiek erabiltzen. Departamendua horiek egoera onean mantentzeaz arduratzen da. Eginkizun horrek arazoak topatu dituela dio Emmanuel Dainciart zuntz optikoaren hedapenaz arduratzen den Fibre 64 egiturako zuzendariak. Hain zuzen, eskualde batzuen baldintzek zuntz optikoaren instalazioa zailtzen dute.\nZailtasunen gainetik, zuntz optikoa aitzina doa, baina ez nahi bezala. "Epea errespetatzen entseatzen gara. Baina, bi-hiru hilabeteko beranta dugu", ziurtatu du Pirinio-Atlantikoetako departamenduko lehendakaria den Jean-Jacques Lasserrek. Krisi sanitarioak ere obrek beranta izatea eragin du.\nGaur egun jada 28.000 etxebizitzetan zuntz optikoa atzeman daiteke. Erran bezala, nahi baino gutxiago. Instalazio lanen kudeaketa aldaketak ere berantean izatea lagundu du. Hain zuzen, 2019ko azaroan, SFR FTTH sozietateak 466 milioi euroko kostua duten lanen egiteko ardura lortu zuen. Sozietateak, garaian, zazpi enpresen esku ezarri zuen sarea plantan emateko ardura. Eginkizun horrek 18 hilabeteetan 200 lanpostu sortu behar zituen.\nGeroztik, zazpi enpresak elkartzen zituen egitura desagertu da. Egituraren parte ziren Copland bezalako enpresak ez du lortu akordiorik SFR FTTH egiturarekin. Beste batzuk, Scopelec, SocaTP edo ETPM bezalakoek, lanen zati bat bere esku gelditzea lortu dute.\nSFR enpresak kudeatzen dituen lanetan, nabarmentzekoak dira Portugaletik etorritako langileak. Lionel Recobertek, SFR FTTH enpresako kideak baieztatzen duen bezala. Hain zuzen, Portugal Telecom, Portugalen zuntz optikoaren hedapenaz arduratu den egitura, tokiko enpresek bete ezin duten hutsunea arduratzeko etorri da. Frantziar estatuan soldatze lanei begira hutsune bat dagoela dio Recobertek. Gainera, bere erranetan, "helburua fite joatea zen". Hala eta guztiz ere, lurraldean bertan lanpostuak eta gazteak formatzeko agintzari lotua dago departamendua.


XVI. Fernando Buesa Mintegia. 2018 - Fernando Buesa Fundazioa XVI. Fernando Buesa Mintegia. 2018 - Fernando Buesa Fundazioa\nXVI. Fernando Buesa Mintegia. 2018\nFernando Buesa Blanco Fundazioak eta Valentín de Foronda Gizarte Historiarako Institutuaren antolatu dute: XVI. Fernando Buesa Mintegia “Biktimak eta espetxe-politika Gakoak, esperientziak eta etorkizuneko erronkak”\nEguna: 2018ko urriak 25-26\nOrdua: Arabako Lurralde Historikoaren Agiritegia\nLekua: Miguel de Unamuno 1 kalea, Vitoria-Gasteiz\n(Comandante Izarduy kaleko izkinan, S. Cristóbal elizaren ondoan)\nETAren behin-betiko amaierak hainbat auzi utzi ditu airean. Haietako bat da talde terroristaren amaiera osteko espetxe-politika. Historian gai zail eta eztabaidagarria izan da, batez ere, biktima eta haien elkarteentzat, baina baita hiritarrentzat ere, terrorismo delituen ondorioz kondenatuek tratu mesedegarria jaso dezaketela-eta mesfidati baitira. Era berean, gizarteratze-politika baten beharra aitortzen da, eragindako bidegabeko kaltea onartzea eta kalte hori konpontzeko konpromisoa sustatzen dituen politika.\nPolitika horren ezaugarriak pentsatu eta eztabaidatu behar dira. Gizarteratzeko espetxe-politika bati uko egitea ondorioak baloratu gabe halako politika bat ezartzea bezain kaltegarria izan daiteke. Egungo egoera ez da aurreko mendeko laurogeigarren hamarkadakoa bezalakoa. Orduan, izugarrizko presio terroristak eragin zuen politikak presoak bakearekin trukatzen zituen, eta errudunak eta iheslariak arazorik gabe espetxetik ateratzea ahalbidetu zuen. Horrenbeste urtez sufritu ondoren, egungo gizarteak askoz gehiago eskatzen du, eta biktimek kontuan hartuak izateko eskubide osoa irabazi dute.\nHala ere, egun gure herrialdean, Konstituzioak eta espetxe-politikak ahalbidetzen duten aukera zehatzekin lotzen da oraindik justizia. Bi kasu horietan gizarteratzea lehenesten da, ez ordea, mendekua. Ildo horretatik oso positiboak izan diren esperientziak gauzatu dira (adibidez, “Langraiz bidea” deritzona).\nAuzia konplexua da, baina uneak gaiari adostasunean oinarrituta heltzeak eskatzen du, arretaz eta neurriz. Balizko gizarteratze baten bidez, bide hori aukeratzen duten presoek onurak lortuko zituzten beren zigorra betetzeari dagokionez zein krimena gauzatzean galdu zuten humanitatea berreskuratzeari dagokionez, baina politika horren bidez, gizarteak irabaziko zuen bereziki, bakean eta askatasunean oinarritutako elkarbizitza lortuko zuelako etorkizunean. Era berean, biktimek ez zuten galduko baldin eta prozesu serio eta legezkoa izango balitz, bermeekin eta biktimen ezagutzarekin.\nNolanahi ere, halako auzi konplexu bati oraingo egoeratik abiatuta heldu behar zaio, egungo baldintzatzaileen jakitun izanez eta aurreko esperientziei esker bereganatutako ezagueran oinarrituta. Hausnarketa horrek asmo praktiko bat izan behar du, eta erronka eta erabaki hain garrantzitsu eta sentikorrak gain dituztenei nolabaiteko orientazioa eskaintzeko balio behar du.\nMintegiaren egitaraua ikusi\nIzena emateko eta bertaratuko zaretela adierazteko:\nMintegia doan da baina izena eman behar da. Horretarako ondoko helbide elektronikora izena, abizenak eta helbide elektronikoa adierazi: info@fundacionfernandobuesa.com\nArgibide gehiago hemen:945 234 047 edo www.fundacionfernandobuesa.com


Bitamina gehiegi kontsumitzea kaltegarria izan daiteke osasunerako | Consumer\nBitamina gehiegi kontsumitzea kaltegarria izan daiteke osasunerako\nBerriki egindako ikerketen arabera, gero eta gehiago kontsumitzen dira elikagai-gehigarriak. AEBetan, AEBetako biztanleen %70ek elikagai-gehigarriren bat kontsumitzen dute, bereziki bitaminak. Ikertzaile batzuen ustez, produktu horiek asko jateak zenbait gaixotasun harrapatzeko arriskua areagotu dezake.\nClarín egunkari argentinarraren arabera, adituen kezka handienetako bat bitamina- eta dieta-soberakina izateko arriskua da, ideala izan beharrean, non ia ez baitira agertzen frutak eta barazkiak. “Lehen gutxieneko premiei begiratzen genien, eta gaur egun gure errealitatea kaloria, bitamina eta mineralen soberakinen arazoa da”, dio Benjamín Caballerok, Zientzien Akademia Nazionaleko Nutrizio eta Elikadura Kontseiluko kideak eta Johns Hopkins Unibertsitateko Giza Nutrizio Zentroko zuzendariak.\nBenjaminen arabera, A bitaminaren dosi gomendatuaren (adibidez) eta emaitza kaltegarriak ekar litzakeenaren (adibidez, osteoporosia) arteko aldea ez da oso handia. Adituen esanetan, gainera, E bitamina gehiago hartuz gero, bihotzekoak edo garun-isuriak izateko arriskua ere handitu egiten da.\n“Zientzialariak gogoeta egiten hasi dira gaiari buruz benetan dakigunaz eta irentsi behar dugunaz”, dio Ruth Kavak, Zientzia eta Osasunari buruzko Estatu Batuetako Kontseiluko Nutrizio zuzendariak. Duela gutxi egindako ikerketa batzuen arabera, odolean A bitamina ugari duten pertsonek osteoporosia izateko arrisku handiagoa dute.\nAlde horretatik, Tuftseko Unibertsitateko Giza Nutrizioko Zentroko zuzendari Robert Russellek dio “gizakiok gutxien behar ditugun bi bitaminak dira, hain zuzen, jendeak gehien hartzen dituenak”. Tufts bitaminei burdina gehiegi gehitzen die, eta, adituaren arabera, gaixotasun koronarioen arriskua areagotu lezake.\na bitamina elikagai-osagarriak gehiegizko osteoporosis-eu


Zahartzaro osasuntsua. Menpekotasuna aurrezaintzea | Lahar Elkargoa Blog\n← “Eskuhartze Psikosoziala Gerontologian eta pertsona nagusiei zuzenduriko laguntza programak”-en espezializaziorako formakuntza\nPertsona helduen egoitzetan sukaldaritza tailerrak →\nZahartzaro osasuntsua. Menpekotasuna aurrezaintzea\n2013-03-18 argitaratua - kalitatea\nSilvia Camio Montalvo (Psikologoa, Lahar Elkargoko bazkidea)\nGizakien bizitza gero eta luzeagoa da, eta hau gizateriaren lorpen handi bat da. Behin bizi-itxaropena gehituta, bizi kalitatezko urteak lortzea da oraingo erronka nagusia. Horretarako zahartzaroan osasunez bizitzen ikasi behar da. Artikulu honetan, zahartzaro osasuntsu bat lortzeko iradokizun batzuk azaltzen dira, mendekotasun arriskua sortzen duten gaixotasun batzuk prebenituz eta baita ere galera físiko zein kognitiboei aurre egiteko laguntzak erabiliz. Nagusien mendekotasuna prebenitzeko eta beraien bizi kalitatea gehitzeko portaera osasungarrirako jarraibideak zehazten dira, bai arlo kognitiboan, bai fisikoan eta bai afektiboan.\nZahartzaro modu ezberdinak aurreikusten duten eredutik abiatzen gara, eta zahartzaro arrakastatsu bat sustatu nahi dugu, honako ezaugarriekin “gaixotasuna eta mendekotasuna izateko aukera gutxi, funtzionamendu kognitibo eta fisiko altuak eta bizitzarekiko konpromiso aktiboa”.\nMenpekotasunaren aurrezaintzea guztiz lotuta dago zahartzaro osasuntsu eta aktibo baten sustapenarekin. MOEk honela adierazten du osasuna: “ongizate fisiko, mental eta sozial osoko egoera, eta ez bakarrik gaixotasunik eza” .\nMOEk definitutako zahartzaro aktiboa zera da: “bizi osoan zehar ongizate fisiko, sozial eta mentalerako aukerak optimizatzen dituen prozesu bat da, bere helburua bizi osasuntsuaren itxaropena, emankortasuna eta bizi kalitatea zabaltzea duena”.\nFrogatuta dago ekintzak eta jarduerak praktikatzeak jarrera aktiboak mantentzen laguntzen duela; honek ongizate psikofisikoa sortzen du eta nagusien autoestimua hobetzen du. Beraz, praktikatzen diren ekintzek, denbora pasarako baliagarriak izateaz gain, pertsonaren funtzionamenduaren arlo ezberdinak estimulatzeko lagungarri izan behar dute. Egin daitezkeen ekintzen arteko batzuk hauek dira:\n– Arlo fisikoan: mantentze soinketa, tai-chia, yoga, ibili, igeri egin, dantza, petanka, billarra, ping-ponga, eskailerak igo eta jaitsi.\n– Arlo psikologikoan: funtzio kognitiboak estimulatzea (kontzentrazioa, arreta, hizkuntza, kalkulua, orientabidea, memoria…). Horretarako, adineko pertsonentzako memoria lantzeko tailerrak daude, baita kultur aretoak ere… Hala ere, eguneroko bizitzan zehar hainbat lan egin ditzakegu: gurutzegramak, hizki zopa edota beste horrelako jokoak praktikatuz, ikusitako film bat edo irakurritako zerbait gogoratuz… Bestalde, estresari eta bizitzaren egoera batzuei aurre egiteko erlaxazio tailerrak ere badaude.\n– Gizarte arloan: talde ezberdinen parte izateak eta gizarte sare bat edukitzeak autoestimua handiagotzen dute, beste pertsona batzuekiko hartu-emana errazten dute, eta gizartearekiko isolamendua saihesten dute. Betiko harremanak mantentzeaz gain, komenigarria da, adibidez, jardueraren batean boluntario gisa aritzea edota elkarte batean egotea.\nZahartzaroa bizitzaren garai bat da, eta bere aukerak eta erronkak ditu. Zahartzaro aktibo eta osasuntsu batek urte gehiago eta hobeto bizitzen laguntzen du.


Pasa de ostiralean biltzaileek ontziak alderantziz jarri zituzten. Modu egokia iruditzen zait ontziak jaso direla jakiteko, baita beraientzat ere, horrela ez dira despistatzen. Zergatik ez dugu mantentzen? Bestalde, ez dugula behar bezala bereizi dion pegatina jartzeaz gain, egokia litzateke azaltzea zergatik ez duten jaso. Izan ere, pertsona bate birziklatu nahi badu eta ez badaki zer egin duen gaizki berriz ere gaizki egiten jarraituko du. Txuli